Πώς μπορεί να αντιμετωπιστεί η Πρόωρη Εκσπερμάτιση (ΠΕ); | NOTJUSTAMOMENT.GR\nΗ Πρόωρη Εκσπερμάτιση (ΠΕ) αρχικά θεωρούνταν ως ένα αμιγώς ψυχολογικό πρόβλημα και για δεκαετίες αντιμετωπιζόταν με συμπεριφορικές και γνωσιακές θεραπείες από σεξολόγους θεραπευτές.\nΣήμερα, στη θεραπευτική αντιμετώπιση της ΠΕ έχουν προστεθεί συνταγογραφούμενα φάρμακα και σκευάσματα τοπικής εφαρμογής. Η ΠΕ –τόσο η διά βίου όσο και η επίκτητη– αποτελεί μία διαταραχή νευροβιολογικής αιτιολογίας που μπορεί να αντιμετωπιστεί.\nΕάν η ΠΕ οφείλεται σε κάποια άλλη πάθηση (π.χ. σε αδιάγνωστη χρόνια προστατίτιδα), η θεραπεία της συγκεκριμένης πάθησης θα έχει θετική επίδραση ασφαλώς και στην ΠΕ. Ακόμη και για τη θεραπευτική αντιμετώπιση της διά βίου ΠΕ, υπάρχουν διαφορετικές θεραπευτικές επιλογές που μπορεί να συνταγογραφήσει ο γιατρός. Όπως και αν έχει, η επίσκεψη στον γιατρό είναι απαραίτητη για μία σωστή διάγνωση και θεραπεία.\nΠαρακάτω ακολουθούν κάποιες θεραπείες που εφαρμόζονται ευρέως από άντρες με συμπτώματα ΠΕ. Περιλαμβάνουν γνωσιακές/συμπεριφορικές θεραπευτικές προσεγγίσεις (π.χ. ειδικές στάσεις κατά τη διάρκεια της σεξουαλικής επαφής, διακοπτόμενη διέγερση κτλ.), τοπικά αναισθητικά σκευάσματα που προκαλούν απευαισθητοποίηση και φάρμακα που απαιτούν ιατρική συνταγή.\nΣυμπεριφορική & Γνωσιακή Θεραπεία. Πρόκειται για διάφορες ψυχολογικές και σωματικές τεχνικές που στοχεύουν στο να εκπαιδεύσουν τους άντρες να αναγνωρίζουν τα σημάδια πριν την εκσπερμάτιση και τελικά να βελτιώνουν τον έλεγχο της εκσπερμάτισης.\nΟι δύο συνηθέστερες τεχνικές συμπεριφοράς είναι η τεχνική «διακοπής-έναρξης» (την οποία εισήγαγε ο Dr. J. Semans το 1956) και η τεχνική «πίεσης» (της βαλάνου) (που περιέγραψαν οι Masters και Johnson, το 1970). Υπάρχουν διάφορες παραλλαγές των εν λόγω τεχνικών ωστόσο η κλινική εμπειρία έδειξε ότι μετά την αρχική επιτυχία της τάξεως του 50-60%, δεν καταφέρνουν να προσφέρουν μακροχρόνια βελτίωση. Αντί της τεχνικής «διακοπής-έναρξης», η οποία μπορεί να αποβεί ελάχιστα ικανοποιητική για τη σύντροφο, είναι προτιμότερο οι άνδρες να μάθουν να μετριάζουν και να μειώνουν το επίπεδο στύσης και διέγερσης εκτελώντας αργές, αισθησιακές κινήσεις ενώ ανασαίνουν βαθιά και αργά. Ο στόχος είναι να διατηρηθεί το επίπεδο διέγερσης κάτω από το όριο εκσπερμάτισης, διατηρώντας παράλληλα μια ικανοποιητική στύση. Οι τεχνικές ελέγχου της αναπνοής φαίνεται πως επιδρούν χαλαρωτικά και έχουν αποτελέσματα. Ωστόσο η κλινική εμπειρία και οι επιστημονικές μελέτες δείχνουν ότι η βελτίωση που επιτυγχάνεται με αυτές τις μεθόδους δεν διαρκεί για μεγάλο χρονικό διάστημα.\nΦαρμακοθεραπεία. Εφόσον τεθεί η διάγνωση της πρόωρης εκσπερμάτισης, υπάρχουν διάφορα σκευάσματα που λαμβάνονται από το στόμα και δίνονται με ιατρική συνταγή και τα οποία χρησιμοποιούνται με επιτυχία.\nΥπάρχουν κρέμες και σπρέϋ τοπικής εφαρμογής που περιέχουν αναισθητικά συστατικά όπως λιδοκαΐνη και πριλοκαΐνη για την απευαισθητοποίηση του πέους ώστε να καθυστερούν την εκσπερμάτιση και σε μελέτες μικρής κλίμακας έχουν παρουσιάσει μέτρια αποτελέσματα. Ωστόσο είναι δύσκολο να πετύχει κανείς τη δοσολογία των εν λόγω τοπικών, αναισθητικών σκευασμάτων με αποτέλεσμα να προκαλούν μούδιασμα του πέους, και αν υπάρξει υπέρβαση δοσολογίας οδηγούν σε απώλεια στύσης και/ή αδυναμία εκσπερμάτισης. Επίσης είναι πολύ πιθανό το αναισθητικό συστατικό να μεταφερθεί στη σύντροφο προκαλώντας μειωμένη απόλαυση και αδυναμία κορύφωσης/οργασμού.\nΆλλες μέθοδοι. Κάποιες άλλες τεχνικές αυτοβοήθειας, όπως χρήση διπλού προφυλακτικού ή προφυλακτικού που περιέχει αναισθητική ουσία (προφυλακτικά επιβράδυνσης), τα οποία δημιουργούν ελαφριά αίσθηση μουδιάσματος, μπορεί να είναι εν μέρει αποτελεσματικά και για σύντομο χρονικό διάστημα, στην ουσία όμως ενδέχεται να επιδεινώσουν αντί να εξαλείψουν το πρόβλημα επειδή μειώνουν ή καταργούν τις σεξουαλικές αισθήσεις που πρέπει να τεθούν σε έλεγχο για να βελτιωθεί η πάθηση.\nΑποφεύγετε τη λήψη φαρμάκων χωρίς υπόδειξη γιατρού. Είναι σημαντικό να σημειωθεί ότι οι άντρες με ΠΕ θα πρέπει να αποφεύγουν τη λήψη φαρμάκων χωρίς υπόδειξη γιατρού, καθώς αυτή ενέχει πολλούς κινδύνους. Πάνω από όλα, θα πρέπει να αποφεύγεται η online λήψη φαρμάκων ή άλλων σκευασμάτων από μη εγκεκριμένες εταιρείες. Να θυμάστε ότι οι πιο ασφαλείς και αξιόπιστες θεραπείες είναι αυτές που συνταγογραφούνται από τον γιατρό και αγοράζονται από πιστοποιημένα φαρμακεία. Δείτε περισσότερα για τον κίνδυνο των «πλαστών φαρμάκων»


ai-vreS: Κουκουλόπουλος: «Αδικίες στις αποζημιώσεις των ροδακινοπαραγωγών»\nΚουκουλόπουλος: «Αδικίες στις αποζημιώσεις των ροδακινοπαραγωγών»\nΑιχμές για τον τρόπο κατανομής των αποζημιώσεων στους ροδακινοπαραγωγούς άφησε ο αναπληρωτής υπουργός Αγροτικής Ανάπτυξης και Τροφίμων Πάρις Κουκουλόπουλος, ο οποίος, όπως σημειώνει, έγινε δέκτης διαμαρτυριών από ομάδες παραγωγών που έκαναν λόγο για απουσία οποιαδήποτε συνεννόησης μαζί τους, τη στιγμή που οι ίδιες διαδραμάτισαν καθοριστικό ρόλο στο να μην απορυθμιστεί η αγορά του ροδάκινου.\n«Λυπάμαι πολύ, δεν είμαστε, όμως, όλοι ίδιοι. Καθίσαμε στο ίδιο τραπέζι και συνεργαστήκαμε με τη Νέα Δημοκρατία για να κρατηθεί η πατρίδα όρθια. Όχι για να κρατηθεί όρθια η πολιτική καριέρα οποιουδήποτε. Ούτε, βέβαια, για να στέλνουμε στους πολίτες το μήνυμα πως σ΄ αυτήν τη χώρα δεν άλλαξε και δεν πρόκειται να αλλάξει ποτέ τίποτα. Είναι δέσμευση του ΠΑΣΟΚ και προσωπική μου πως η αδικία εις βάρος τόσων παραγωγών δεν θα περάσει. Όχι μόνο γιατί το χρωστάμε σ΄ αυτούς τους ανθρώπους που μοχθούν και παράγουν, αλλά και διότι πρέπει, επιτέλους, να πάμε μπροστά, αφήνοντας οριστικά στο παρελθόν παλαιοκομματικές και επιζήμιες λογικές» πρόσθεσε ο αναπληρωτής υπουργός.\nΥπενθυμίζεται ότι την Πέμπτη ο υπουργός Αγροτικής Ανάπτυξης Γιώργος Καρασμάνης ανακοίνωσε την πίστωση στους λογαριασμούς των δικαιούχων παραγωγών επιτραπέζιων ροδάκινων και νεκταρινιών ενισχύσεων συνολικού ύψους έως 33 εκατ. ευρώ προκειμένου να αναπληρωθεί η απώλεια εισοδήματος που είχαν οι παραγωγοί εξαιτίας της εμπόλεμης κατάστασης στην Ουκρανία, η οποία δυσχέρανε τις περσινές εξαγωγές των προϊόντων αυτών και είχε ως αποτέλεσμα τη σημαντική πτώση των τιμών παραγωγού. Σύμφωνα με όσα ανακοίνωσε, οι παραγωγοί των Νομών Λάρισας, Μαγνησίας Πιερίας και Πέλλας λαμβάνουν 220 ευρώ ανά στρέμμα, 185 ευρώ το στρέμμα οι παραγωγοί των Νομών Ημαθίας και Φλώρινας και 165 ευρώ το στρέμμα οι παραγωγοί των Νομών Αργολίδας, Κοζάνης, Κορινθίας και Ξάνθης.\nPosted by ai-vreS at 1/24/2015 03:22:00 μ.μ.


Πρωτόκολλο συνεργασίας Ε.Φ.Ε.Τ. και Γενικού Χημείου του Κράτους του Υπουργείου Υγείας της Κύπρου - Περίθαλψη & Ασφάλιση - Ειδήσεις - Νέα\nΠρωτόκολλο συνεργασίας Ε.Φ.Ε.Τ. και Γενικού Χημείου του Κράτους του Υπουργείου Υγείας της Κύπρου\nΚοινός στόχος η ενδυνάμωση της δικτύωσης, της επιστημονικής έρευνας για τη διαμόρφωση πολιτικών διατροφής και ασφάλειας τροφίμων καθώς και η προστασία των συμφερόντων των καταναλωτών.\nΕπιδιώκοντας τη συμμετοχή του σε δίκτυα συνεργασιών με βάση το αμοιβαίο συμφέρον, το Διοικητικό Συμβούλιο του Ε.Φ.Ε.Τ. επικύρωσε έναν τέτοιο σημαντικό δίαυλο συνεργασίας με το Γενικό Χημείο του Κράτους (Γ.Χ.Κ.) του Υπουργείου Υγείας της Κύπρου μέσω της υπογραφής πρωτοκόλλου συνεργασίας ανάμεσα στις δύο υπηρεσίες. Σημαντικά κίνητρα που οδήγησαν στη συγκεκριμένη πρωτοβουλία είναι η ύπαρξη κοινού πεδίου επιστημονικού και ερευνητικού ενδιαφέροντος μεταξύ Ε.Φ.Ε.Τ. και Γ.Χ.Κ. της Κύπρου μαζί με την επιθυμία και τη δυνατότητα για την ανάπτυξη και προαγωγή της τεχνολογικής και επιστημονικής συνεργασίας ανάμεσα στους δύο φορείς.\nΜέσω αυτού του πρωτοκόλλου συνεργασίας ενισχύεται η κοινή συνεργασία σε θέματα αξιολόγησης και επικοινωνίας της επικινδυνότητας που απορρέει από τη συμμετοχή των δύο φορέων στα ευρύτερα δίκτυα των Εστιακών Σημείων της Ευρωπαϊκής Αρχής Ασφάλειας Τροφίμων (EFSA) και των Σημείων Επαφής για το "Σύστημα Ταχείας Ειδοποίησης για τα Τρόφιμα και τις Ζωοτροφές" (RASFF).\nΜε την υλοποίηση του πρωτοκόλλου γίνεται, επίσης, εξοικονόμηση πόρων μέσω της αξιοποίησης τεχνογνωσίας από τις δύο πλευρές στους τομείς της αξιολόγησης επικινδυνότητας χημικών και βιολογικών κινδύνων και της ταυτοποίησης και αυθεντικότητας των τροφίμων.\nΚινητικότητα στο θέμα καταλογισμού 850.000 ευρώ ως αποζημίωση σε νοσοκομειακό γιατρό


Πως Να Παιξετε Αρμονιο 1 (+cd) - Μουσικη (BKS.0645011)\nΑρχική > Βιβλία > Μουσική > ΠΩΣ ΝΑ ΠΑΙΞΕΤΕ ΑΡΜΟΝΙΟ 1 (+CD)\nΠΩΣ ΝΑ ΠΑΙΞΕΤΕ ΑΡΜΟΝΙΟ 1 (+CD)\nΠΩΣ ΝΑ ΠΑΙΞΕΤΕ ΑΡΜΟΝΙΟ 1 (+CD) (BKS.0645011)\nΠΩΣ ΝΑ ΠΑΙΞΕΤΕ ΑΡΜΟΝΙΟ 1 (+CD) BKS.0645011 BKS.0645011 ΚΩΝΣΤΑΝΤΙΝΙΔΗΣ Γ. ΚΩΝΣΤΑΝΤΙΝΙΔΗΣ Γ. ΜΟΥΣΙΚΗ Κατηγορία: ΜΟΥΣΙΚΗ •ΚΩΝΣΤΑΝΤΙΝΙΔΗΣ Γ. στην κατηγορία ΜΟΥΣΙΚΗ Συγγραφέας: ΚΩΝΣΤΑΝΤΙΝΙΔΗΣ Γ. Εκδοτικός οίκος: FAGOTTO Σελίδες: 52 Διαστάσεις: 22x32 Ημερομηνία Έκδοσης: Σεπτέμβριος 2011 ΟΠΤΙΚΟΑΚΟΥΣΤΙΚΗ ΜΕΘΟΔΟΣ ΒΑΣΙΣΜΕΝΗ ΣΤΗ ΣΥΓΧΡΟΝΗ ΤΕΧΝΙΚΗ ΕΞΕΛΙΞΗ ΤΩΝ KEYBOARDS Είναι μέθοδος δοκιμασμένη για την αποτελεσματικότητά της επί σειρά ετών. Προσφέρεται για διδασκαλία στην τάξη ή αυτοδιδασκαλία. Περιέχει ασκήσεις και μελωδίες διαλεγμένες με εξαιρετική προσοχή, έτσι ώστε να είναι εύκολο να αποτυπωθούν στη μνήμη του μαθητή. Με αυτόν τον τρόπο, μπορεί γρήγορα να τις εκτελέσει αυξάνοντας έτσι την αυτοπεποίθηση και το ενδιαφέρον του. ΠΩΣ ΝΑ ΠΑΙΞΕΤΕ ΑΡΜΟΝΙΟ 1 (+CD)


To μαύρο άσπρο έκανε η κ. Φώφη Γεννηματά | Καταγγελια\n« Δάσκαλε που δίδασκες …….\nΣήμερα στις 9.30 το βράδυ »\nTo μαύρο άσπρο έκανε η κ. Φώφη Γεννηματά\nΣεπτεμβρίου 4, 2007 από promitheus\nΕ όχι πια! Μας εμπαίζουν! Η κ. Γεννηματά στις ειδήσεις σε συνένετυξη του κ. Χατζηνικολάου έκανε το άσπρο μαύρο. Μας μίλησε για κωλύματα, ψηφοδέλτια επικρατείας, Άρειο Πάγο, εκλογοδικεία και τόσα άλλα. Το μόνο συμπέρασμα που έβγαλα είναι ότι έχει πρόβλημα κατανόησης. Δεν κόβει. Δεν καταλαβαίνει ότι ο Βενιζέλος την έπαιξε σαν παιδάκι, την έστυψε σαν λεμονόκουπα και την πέταξε. Έγινε η δουλειά. Τώρα να πάτε στην Εθνική Τράπεζα να ξεραραχνιάσετε κ. Γεννηματά που τόσα χρόνια ξυνόσασταν.\nΣτη συνέχεια ο κ. Βενιζέλος στην εκπομπή του κ. Ευαγγελάτου προσπάθησε να μετριάσει τη στάση του, αλλά δεν έπεισε. Σε αποσπάσματα από το ίδιο του το βιβλίο φάνηκε ότι ο Άρειος Πάγος ορθά δεν άφησε την ανακήρυξη της κ. Γεννηματά.\nΤο ΣΥΝΤΑΓΜΑ πρέπει να τηρείται και να είναι σεβαστό από όλους, κυρίως δε από αυτούς που κάνουν καριέρα ως συνταγματολόγοι. Δεν είναι επιλογή η εφαρμογή κατά το δοκούν. Ακούσατε κ. καθηγητάδες συνταγματολόγοι;\nΑναρτήθηκε στις Εκλογές | Σχολιάστε


Εουσέμπιο Ντα Σίλβα Φερέιρα: θρύλος του παγκόσμιου ποδοσφαίρου - «Έφυγε» από τη ζωή στις 5 Ιανουαρίου 2014.\nΤο 1961 είναι πια 19 και η φήμη του έφτασε στην Πορτογαλία. Αυτή τη φορά η Ανισέμπι Ελίσα δεν θα έχει αντίρρηση και ο γιος της θα μπει στο αεροπλάνο για την Ευρώπη. Πήγαινε για να υπογράψει στη Σπόρτινγκ Λισαβόνας. Ο προπονητής της Μπενφίκα, Μπέλα Γκούτμαν, όμως, είχε άλλη άποψη. Οργάνωσε το σχέδιο... απαγωγής του Εουσέμπιο, ο οποίος ταξίδεψε με το επώνυμο Μαλούσο και παρέμεινε κρυμένος σε ένα σπίτι στο Αλγκάρβε, μερικά χιλιόμετρα έξω από τη Λισαβόνα, μέχρι να ολοκκληρωθεί η μεταγραφή. Ο Εουσέμπιο έγινε παίκτης της Μπενφίκα έναντι 7.500 λιρών.\nΟ Εουσέμπιο ήταν πια γνωστός στην Ευρώπη και το 1966 είχε έρθει η ώρα να τον μάθει όλος ο ποδοσφαιρικός πλανήτης. Στο Μουντιάλ της Αγγλίας, η Πορτογαλία ήταν στον ίδιο όμιλο με τη Βραζιλία, την Ουγγαρία και τη Βουλγαρία και τερμάτισαν πρώτοι. Στα προημιτελικά έπαιξαν με τη Βόρεια Κορέα και βρίσκονται πίσω στο σκορ με 3-0 μόλις στο 25ο λεπτό. Ο Εουσέμπιο πετυχαίνει τέσσερα γκολ και απλά αφήνει τον Ζοσέ Αγκούστο να διαμορφώσει το τελικό 5-3. Στα ημιτελικά θα παίξουν με τους διοργανωτές Άγγλους, οι οποίοι θα επικρατήσουν 2-1 χάρη στα γκολ του Μπόμπι Τσάρλτον. Ο Εουσέμπιο θα βάλει το γκολ της τιμής, ενώ θα σκοράρει και στη νίκη με 2-1 επί της Σοβιετικής Ένωσης στον μικρό τελικό. Ήταν ο πρώτος σκόρερ της διοργάνωσης.


Τετάρτη, 19-Οκτ-2016 12:05\nΤου Δημήτρη Κατσαγάνη Φτάνει η ώρα του σπασίματος του "κουμπαρά" και του κρατικού προϋπολογισμού προκειμένου να καταβληθούν συντάξεις.\nΗ διέξοδος αυτή προκρίνεται πλέον, μετά την άρνηση του ΔΣ του ΙΚΑ στις 23/9 να ζητήσει το ποσό αυτό από τον "κουμπαρά" των ρευστών διαθεσίμων των ταμείων, δηλαδή του λογαριασμού του Ασφαλιστικού Κεφαλαίου Αλληλεγγύης Γενεών (ΑΚΑΓΕ), όπου συγκεντρώνονται οι Εισφορές Αλληλεγγύης Συνταξιούχων επί των συντάξεων άνω των 1400 ευρώ.\nΥπενθυμίζεται πως τη "μερίδα του λέοντος" από τα ρευστά αποθεματικά του ΑΚΑΓΕ θα την λάβει τελικά ο ΟΑΕΕ, δεδομένου ότι θα αντλήσει 350 εκατ. ευρώ για να καταλάβει τις συντάξεις του Νοεμβρίου – Δεκεμβρίου, ενώ άλλα 20 εκατ. ευρώ θα λάβει το ΕΤΑΑ. Με βάση τον προϋπολογισμό του 2016 που προβλέπει την άντληση 400 εκατ. ευρώ από τον ΑΚΑΓΕ το 2016 για την κάλυψη ελλειμμάτων των ταμείων κύριας ασφάλισης, είναι πλέον διαθέσιμα μόλις 30 εκατ. ευρώ, τα οποία φυσικά δεν φτάνουν για να κλείσουν τα επείγοντα ελλείμματα του ΙΚΑ. Αξίζει να σημειωθεί πως το ΙΚΑ φαίνεται να προσφεύγει στα κρατικά αποθεματικά, παρά το γεγονός ότι το υπουργείο Εργασίας επαιρόταν το προηγούμενο δίμηνο πως δεν χρειάζεται να υπάρξει "ταμειακή διευκόλυνση" από τα ασφαλιστικά ταμεία του Δημοσίου (ΤΑΠ-ΔΕΗ, ΤΑΔΚΥ, ΟΠΑΔ) μέσω βραχυχρόνιου δανεισμού προκειμένου να καταβάλλει συντάξεις, όπως γινόταν κατά κόρον εδώ και τέσσερα χρόνια.\nΚαι όχι μόνο αυτό, αλλά πέρα από τα 200 εκατ. ευρώ που αναμένεται να λάβει το ΙΚΑ από τον κρατικό "κουμπαρά", αναμένεται να παρακρατήσει φέτος εισφορές υπέρ του ΕΟΠΥΥ ύψους 800 εκατ. ευρώ. Συγκεκριμένα, αντί να αποδώσει 3,3 δισ. ευρώ, προβλέπεται να αποδώσει μόλις 2,5 δισ. ευρώ, παρά το γεγονός μάλιστα πως από τον τρέχοντα μήνα έχει επιβληθεί εισφορά 6% υπέρ της ιατρο-φαρμακευτικής περίθαλψης και στις διπλές κύριες συντάξεις. Με αυτά τα δύο... by pass (δηλαδή την έκτακτη χρηματοδότηση 200 εκατ. ευρώ από τα κρατικά αποθεματικά και την παρακράτηση 800 εκατ. ευρώ από τον ΕΟΠΥΥ) από τη μια μεριά και την αύξηση των εσόδων από τις ασφαλιστικές εισφορές κατά 350 εκατ. ευρώ –σε σχέση με πέρσι–, το έλλειμμα του ΙΚΑ φέτος αναμένεται να φτάσει στα 800 - 850 εκατ. ευρώ (συμπεριλαμβανομένης και της αύξησης της δαπάνης για συντάξεις κατά 160 εκατ. ευρώ) έναντι 2 δισ. ευρώ που προβλεπόταν αρχικά.\nΑΚΑΓΕ ΕΤΑΑ ΙΚΑ ΟΑΕΕ ΑΚΑΓΕ,ΕΤΑΑ,ΙΚΑ,ΟΑΕΕ\nΤο ταμείο θα λάβει για τις ανάγκες του Νοεμβρίου - Δεκεμβρίου 200 εκατ.\nΠοιες δομές του ΕΤΑΑ διατηρούνται στον ΕΦΚΑ\nΔιατηρούνται μια σειρά δομών του ΕΤΑΑ και στα πλαίσια του ασφαλιστικού υπερ-ταμείου.\nΜε "κρυφό" έλλειμμα €1,2 δισ. μπαίνει ο κλάδος σύνταξης του ΙΚΑ στον ΕΦΚΑ\n"Μαγικό καθρέφτη" αποτελούν οι θετικές επιδόσεις του προϋπολογισμού του ΙΚΑ στον κλάδο σύνταξης για το 2016.\nΤην εξέδωσε ο Ενιαίος Φορέας Κοινωνικής Ασφάλισης. Αναλυτικά παραδείγματα για το τι εισφορές θα καταβάλλουν οι ελεύθεροι επαγγελματίες και οι αυταπασχολούμενοι φέτος.\nΑφορά μηχανικούς, γιατρούς, δικηγόρους. Ο συνολικός εισπρακτικός στόχος για το 2017 από εισφορές στο τ. ΕΤΑΑ ανέρχεται κοντά στα 900 εκατ.\nΤο Ποτάμι στηρίζει τους μηχανικούς στο νέο, θολό ασφαλιστικό τοπίο\nΟ Σταύρος Θεοδωράκης εξέφρασε την πλήρη στήριξη του Ποταμιού στους μηχανικούς και σε όσους προσπαθούν σε ένα τόσο αρνητικό περιβάλλον, να παράγουν στη χώρα.\n"Γραμμάτιο ΕΦΚΑ" 200 εκατ. για 1,5 εκατ. ασφαλισμένους\nΤα ρίσκα και τα "μαξιλάρια".\nΟι 11 κατηγορίες επαγγελματιών που θα πληρώσουν το ασφαλιστικό χαράτσι\nΚανένας επαγγελματίας δεν "γλιτώνει" από το ασφαλιστικό χαράτσι το οποίο προβλέπει ο νόμος Κατρούγκαλου από 1/1/2017. Τι προβλέπει η Υπουργική Απόφαση.


BasketA2: Συνεχίζει με Βλάχο στον πάγκο ο Εθνικός\nΣυνεχίζει με Βλάχο στον πάγκο ο Εθνικός\nΣτον πάγκο του Εθνικού θα βρίσκεται και τη νέα αγωνιστική περίοδο ο Βαγγέλης Βλάχος με τη διοίκηση των Πειραιωτών να ανακοινώνει την επέκταση της συναργασίας των δύο πλευρών.\nΑναλυτικά η ανακοίνωση αναφέρει: «Η ομάδα Μπάσκετ του Εθνικού ΟΦΠΦ, λίγα 24ωρα μετά τη λήξη του Πρωταθλήματος ανακοινώνει τη συμφωνία για επέκταση της συνεργασίας για την αγωνιστική περίοδο 2015-16 με τον προπονητή Βαγγέλη Βλάχο.\nΗ διοίκηση εκτιμώντας την πετυχημένη πορεία του από τα τέλη του Ιανουαρίου που βρέθηκε στον πάγκο του Εθνικού όσο και το ακέραιο του χαρακτήρα του και το ήθος που τον διακρίνει, κατέθεσε τη σχετική πρόταση, στον κ. Βλάχο ο οποίος χωρίς δεύτερη σκέψη - απάντησε θετικά στην πρόταση.\nΕπίσης η ομάδα Μπάσκετ του Εθνικού ΟΦΠΦ ανακοινώνει την συνέχιση της συνεργασίας της με τον Μιχάλη Ραχωβίτσα, άμεσο συνεργάτη του Βαγγέλη Βλάχου».\nby A2 Basket στις Μαΐου 14, 2015


Home » Warranty Of Products\nΤα Μαγνητικά Αιωρούμενα της εταιρίας μας Rigas Magnetics , έχουν περάσει 3 ελέγχους πριν έρθουν στα χέρια σας, έτσι ώστε να είστε σίγουροι ότι αιωρούνται και περιστρέφονται όπως πρέπει.\nΗ εγγύηση των προϊόντων μας είναι ενός έτους, αν και εφόσον δεν έχουν υποστεί ζημιά από κακή χρήση πχ χρήση διαφορετικού μετασχηματιστή – αντάπτορα , η κάλυψη χωρίς αερισμό των συσκευών , η συνεχή έκθεση της συσκευής στον ήλιο , καθώς και πτώσεις και χτυπήματα .\nΓια την αντικατάσταση του προϊόντος απαιτείται να μην φέρει γρατζουνιές και χτυπήματα και να μην έχει επέμβει κανείς στο εσωτερικό της συσκευής, καθώς και μη κάλυψη του εξαερισμού της.\nΛόγω της λειτουργίας High-Tech των προϊόντων μας , και των serial number των πλακετών έχουμε την δυνατότητα να ελέγχουμε τι έχει υποστεί η συσκευή σε περίπτωση βλάβης.\nΟφείλουμε να σας γνωστοποιήσουμε ότι κρατάμε πλήρες αρχείο ελέγχου σωστής λειτουργίας της κάθε συσκευής, ώστε να γνωρίζουμε ακριβώς αν κάποιος έχει επέμβει ή έχει δημιουργήσει πρόβλημα στη συσκευή μετά την πώληση. Τότε και μόνο τότε δεν έχετε κάλυψη της εγγύησης και αντικατάστασης του προϊόντος.\nΤέλος πρέπει να γνωρίζετε ότι στην εταιρία μας Rigas Magnetics λειτουργεί πλήρες service των συσκευών μας , έτσι ώστε αν υποστούν βλάβη ή ζημία, - είτε μέσα στην εγγύηση λόγω δικής σας υπαιτιότητας, είτε εκτός - , να έχετε επιδιόρθωση της συσκευής σας με τη χαμηλότερη οικονομική επιβάρυνση , ώστε να αποφύγετε το κόστος μια νέας αγοράς.\nΛόγω της εμπιστοσύνης που μας δείχνετε , η ευθύνη που νοιώθουμε απέναντί σας είναι υψηλή προτεραιότητα μας γι αυτό μην διστάσετε να επικοινωνήσετε μαζί μας , για οποιαδήποτε απορία έχετε.


Long Beach Hotel 3* Sup - All Inclusive | travelmark\nLong Beach Hotel 3* Sup\nΑνακαινισμένο ξενοδοχειακό συγκρότημα (2007-2008) που βρίσκεται στη βόρεια ακτή της Πελοποννήσου, 800 μέτρα από το γραφικό χωριό Λόγγος και 9 χλμ. μετά το Αίγιο και 180 χλμ. από την Αθήνα. Το παραδοσιακό ύφος του χωριού, σε συνδυασμό με το στοιχείο της θάλασσας και τα δάση χαρίζει στον επισκέπτη μια αξέχαστη εμπειρία. Χτισμένο μέσα σε μια καταπληκτική έκταση 25 στρεμμάτων με πράσινο, 300 μ. από την ιδιωτική παραλία, που διαθέτει βότσαλο και άμμο με δωρεάν ομπρέλες και ξαπλώστρες, αποπνέει μια ζεστή «οικογενειακή» ατμόσφαιρα και εγγυάται ποιοτική διαμονή.\nΓια το χρόνο της χαλάρωσής σας το ξενοδοχείο διαθέτει μπαρ για καφέ και ποτό, μεγάλο εστιατόριο στο κεντρικό κτίριο, σαλόνι, αίθουσα TV, disco (20 Ιουλίου-31 Αυγούστου). Μια γευστική ποικιλία μεσογειακών και ελληνικών πιάτων σερβίρεται και στο παραθαλάσσιο εστιατόριο, ενώ στο εστιατόριο barbeque του Long Beach, θα δοκιμάσετε παραδοσιακές ελληνικές γεύσεις σε μια πλατεία που θυμίζει κέντρο ελληνικού χωριού! Και φυσικά δεν θα παραμελήσετε την άθλησή σας κολυμπώντας στην πισίνα, παίζοντας σε κάποιο από τα 2 γήπεδα τένις, είτε μπάσκετ, βόλεϊ, επιτραπέζιο τένις. Τα παιδιά θα παίξουν και θα αθληθούν στην παιδική χαρά. Θα υπάρχει επίσης και παιδική απασχόληση από 1/7-30/8.\nAll Inclusive • Πρωινό, μεσημεριανό, βραδινό σε μπουφέ.• Αναψυκτικά από post mix, νερό, κρασί λευκό και κόκκινο σε ποτήρι κατά τη διάρκεια των γευμάτων. • Bar 11:00-21:00: αναψυκτικά, καφές φίλτρου, κρασί λευκό και κόκκινο, βαρελίσια μπύρα, τσάι. • Σνακς από 15:30-17:30 στο pool bar.


Όλα όσα πρέπει να γνωρίζετε για τα σχόλια επισκεπτών | Booking.com for Partners\nΕνημερώθηκε πριν 3 weeks | 4.5 λεπτά\n1. Πότε συλλέγει σχόλια από τους επισκέπτες η Booking.com;\n2. Τι μπορούν να αξιολογήσουν οι επισκέπτες όταν υποβάλλουν σχόλιο;\n3. Πώς δημιουργείται κάθε βαθμολογία σχολίων;\n4. Ποιος είναι ο ρόλος της Booking.com στον υπολογισμό της βαθμολογίας μου;\n5. Γιατί η συνολική βαθμολογία ενός σχολίου είναι υψηλότερη ή χαμηλότερη από τις διαφορετικές βαθμολογίες ανά κατηγορία;\n6. Τι μπορώ να κάνω εάν ο αριθμός των σχολίων για το κατάλυμά μου στην Booking.com μειώνεται;\n7. Πού μπορώ να αναλύσω τα σχόλια των επισκεπτών για το κατάλυμά μου;\nΌταν ο επισκέπτης κάνει check-out, του στέλνουμε ένα email όπου του ζητάμε να σχολιάσει τη διαμονή του στο κατάλυμά σας. Ο επισκέπτης έχει στη διάθεσή του 90 μέρες για αυτό.\n2.Τι μπορούν να αξιολογήσουν οι επισκέπτες όταν υποβάλλουν σχόλιο;\nΟι επισκέπτες επιλέγουν μια συνολική βαθμολογία από το 1 μέχρι το 10 για να αξιολογήσουν την εμπειρία τους στο κατάλυμά σας. Αυτή είναι η μοναδική ερώτηση που πρέπει να απαντήσουν οι επισκέπτες προτού υποβάλουν το σχόλιό τους. Ο μέσος όρος αυτών των συνολικών βαθμολογιών γίνεται η Βαθμολογία Σχολίων σας, την οποία εμφανίζουμε όταν έχετε λάβει τρία τουλάχιστον σχόλια.\nΖητάμε επίσης από τους επισκέπτες να βαθμολογήσουν το κατάλυμά σας σε σχέση με τους έξι παρακάτω τομείς:\nΌλες αυτές οι βαθμολογίες είναι προαιρετικές και δεν υπολογίζονται στη Βαθμολογία Σχολίων σας.\nΟι επισκέπτες μπορούν στη συνέχεια να δώσουν περισσότερες αξιολογήσεις προαιρετικά, αλλά πρόκειται για διαφορετικά θέματα σε διαφορετικούς επισκέπτες, όπως το WiFi και το πρωινό. Ούτε αυτές όμως υπολογίζονται στη Βαθμολογία Σχολίων σας.\nΤέλος, ενθαρρύνουμε τους επισκέπτες να πουν ελεύθερα τη γνώμη τους, αλλά και αυτό είναι προαιρετικό. Οι απαντήσεις τους μπορούν να σας προσφέρουν χρήσιμες πληροφορίες σχετικά με την απόδοση του καταλύματός σας. Μπορούν επίσης να είναι χρήσιμες για τους ταξιδιώτες ώστε να μάθουν περισσότερα σχετικά με το κατάλυμά σας πριν κάνουν κράτηση για διαμονή.\nΑπό τα τέλη του 2019, η συνολική βαθμολογία για κάθε σχόλιο δεν προκύπτει πλέον από τον μέσο όρο των βαθμολογιών που έβαλε ο επισκέπτης για κάθε συγκεκριμένη κατηγορία. Αντίθετα, οι επισκέπτες δίνουν τώρα τη δική τους βαθμολογία για τη συνολική εμπειρία τους στο κατάλυμά σας.\nΑυτό συμβαίνει επειδή δεν μπορείτε να ελέγξετε άμεσα όλες τις συγκεκριμένες κατηγορίες - για παράδειγμα, την τοποθεσία σας. Συμβαίνει επίσης επειδή άλλοι παράγοντες, όπως το πρωινό και τα επίπεδα θορύβου, μπορεί να είναι εξίσου σημαντικοί για τη διαμονή ενός επισκέπτη, αλλά δεν καλύπτονται από αυτές τις κατηγορίες.\nΑυτό το νέο σύστημα έχει αντικαταστήσει πλήρως το παλιό και ισχύει για καταλύματα και επισκέπτες σε όλο τον κόσμο. Εάν έχετε λάβει βαθμολογίες με βάση το παλιό σύστημα, θα παραμείνουν μέρος της συνολικής σας βαθμολογίας μέχρι να λήξουν.\nΠροκειμένου να διασφαλίσουμε ότι αυτό το σύστημα παραμένει πάντα χρήσιμο για εσάς, θα συνεχίσουμε να το παρακολουθούμε και να κάνουμε βελτιώσεις βάσει των σχολίων σας.\n4. Ποιος ο ρόλος της Booking.com στον υπολογισμό της βαθμολογίας μου;\nΔεν παίζουμε κανένα ρόλο στον καθορισμό της βαθμολογίας σας. Απλώς διευκολύνουμε τη διαδικασία συλλογής των σχολίων από τους επισκέπτες. Οι μεμονωμένες βαθμολογίες σας αντανακλούν τις πραγματικές εμπειρίες επισκεπτών και συμβάλλουν άμεσα στη συνολική βαθμολογία σχολίων.\nΣυλλέγουμε τη συνολική βαθμολογία για κάθε σχόλιο ξεχωριστά από τις βαθμολογίες που δίνουν οι επισκέπτες για διαφορετικές κατηγορίες. Αυτό γίνεται επειδή οι έξι κατηγορίες δεν καλύπτουν πάντα όλα όσα μπορεί να λαμβάνει υπόψη ένας επισκέπτης όταν αξιολογεί τη διαμονή του, ενώ η συνολική βαθμολογία αντιπροσωπεύει την εμπειρία του στο σύνολό της. Αυτό σημαίνει ότι είναι φυσιολογικό η συνολική βαθμολογία να διαφέρει από τις βαθμολογίες ανά κατηγορία.\nΕπιπλέον, υπάρχει η πιθανότητα οι επισκέπτες να κάνουν κάποιο λάθος όταν βάζουν τη βαθμολογία τους. Αν πιστεύετε ότι αυτό έχει συμβεί, παρακαλούμε επικοινωνήστε μαζί μας μέσω της καρτέλας Μηνύματα στο extranet.\nΓνωρίζουμε ότι ορισμένοι συνεργάτες έχουν επηρεαστεί αρνητικά από την αρχειοθέτηση των παλιών τους σχολίων, τη στιγμή που λαμβάνουν λιγότερα καινούργια λόγω της τρέχουσας κατάστασης.\nΓια να το αποφύγουμε, επεκτείνουμε σταδιακά τη διάρκεια ζωής των διαθέσιμων σχολίων σας από δύο σε τρία χρόνια. Αυτό ισχύει για τυχόν σχόλια που θα έληγαν στις 31 Ιουλίου 2020 και μετά.\nΓια παράδειγμα, τα σχόλια που θα έληγαν στις 31 Ιουλίου 2020 θα παραμείνουν στη σελίδα του καταλύματός σας έως τις 31 Ιουλίου 2021.\n7. Πώς μπορώ να αναλύσω τα σχόλια επισκεπτών για το κατάλυμά μου;\nΓια να δείτε πώς άλλαξαν με την πάροδο του χρόνου οι συνολικές βαθμολογίες σας και οι βαθμολογίες για συγκεκριμένες κατηγορίες, αλλά και πώς συγκρίνονται με τις βαθμολογίες παρόμοιων καταλυμάτων που έχετε επιλέξει, ακολουθήστε αυτά τα βήματα:\n1. Συνδεθείτε στο extranet\n2. Κάντε κλικ στο Αναλυτικά στοιχεία\n3. Κάντε κλικ στο Βαθμολογίες σχολίων πελατών


gianninasports: Τόπο στα νιάτα για να βρεθεί και πάλι ένας νέος... Μαυροπάνος!\nΤόπο στα νιάτα για να βρεθεί και πάλι ένας νέος... Μαυροπάνος!\nΑπό αριστερά Γώγοςμ Λιάσος και Ντόλοβατς στο φιλικό με τη Λαμία στο Καρπενήσι\nΕπέστρεψε την Παρασκευή από το Καρπενήσι η ομάδα του ΠΑΣ και θα συνεχίσει στο ΠΕΑΚΙ το πρόγραμμα προετοιμασίας. Στην Ευρυτανία έγινε επί δύο εβδομάδες το βασικό στάδιο προετοιμασίας και παράλληλα τρία φιλικά παιχνίδια, στα οποία ο «Άγιαξ» σημείωσε δύο νίκες με σκορ 1-0 επί της ΑΕΛ και του Λεβαδειακού και μία ισοπαλία 2-2 με τη Λαμία.\nΟ Γιάννης Πετράκης έμεινε απόλυτα ικανοποιημένος από τη δουλειά που έγινε και από την προσπάθεια των παικτών, προσθέτοντας ότι υπάρχει δρόμος μπροστά για όλους, με στόχο η ομάδα να είναι έτοιμη με την έναρξη του πρωταθλήματος.\nΣτο τελευταίο φιλικό με τον Λεβαδειακό, εκτός από τους τραυματίες Λεό, Παμλίδη, δεν χρησιμοποιήθηκαν και οι Βελλίδης, Τσικάρσκι, Τζημόπουλος που είχαν κάποιες ενοχλήσεις τραυματισμών και προληπτικά περισσότερο έμειναν απέξω, για να ξεκουραστούν και να είναι εντάξει από τη Δευτέρα που θα ξεκινήσουν πάλι οι προπονήσεις. Στα φιλικά τα πήγαν καλά και οι νέοι παίκτες που προέρχονται από την ομάδα νέων Κ20 όπως οι Γώγος, Λιάσος, Παπαδόπουλος, Πήλιος. Οι τρεις πρώτοι είναι από τον Ιανουάριο επαγγελματίες, ενώ αναμένεται να υπογράψουν επαγγελματικά συμβόλαια και οι Πήλιος, Παπαϊωάννου και Βασιλάκης.\nΟ Πετράκης δίνει ευκαιρίες στα νέα παιδιά και όλοι ποντάρουν να βγει ο νέος… Μαυροπάνος που θα πάει σε μεγαλύτερη ομάδα και θα αναδείξει το ταλέντο του μέσω του ΠΑΣ. Για σήμερα και αύριο υπάρχει ρεπό για ξεκούραση, αφού βγήκε στο Καρπενήσι ένα δύσκολο πρόγραμμα. Από Δευτέρα θα ξεκινήσει ο τρίτος κύκλος προετοιμασίας, για να μονταριστεί η ομάδα για το πρωτάθλημα.\nΜάλιστα στο πρόγραμμα είναι άλλα 6 φιλικά, αρχής γενομένης το Σάββατο 4 Αυγούστου στο Αγρίνιο με τον Παναιτωλικό. Στα φιλικά αυτά, ο Πετράκης θα δοκιμάσει τα σχήματα και θα επιλέξει τα πρόσωπα που προορίζει για τα πρώτα παιχνίδια του πρωταθλήματος. Στο Καρπενήσι δεν άνοιξε απόλυτα τα χαρτιά του, χρησιμοποιώντας σε κάθε ματς δύο ενδεκάδες και οι οποίες άλλαζαν σύνθεση από παιχνίδι σε παιχνίδι. Από εδώ και πέρα θα δίνει περισσότερο χρόνο συμμετοχής σε παίκτες που προορίζει για την ενδεκάδα ή τη δεκαοκτάδα του πρωταθλήματος. Τα δύο ματς με Παναιτωλικό το Σάββατο 4/8 στο Αγρίνιο και την Τετάρτη 8/8 στους «Ζωσιμάδες» θα είναι ένα καλό και αξιόπιστο τεστ για τον έμπειρο τεχνικό.\nΚουρασμένος και κακόκεφος ο ΠΑΣ έχασε 1-0 από τον ...\nΡΕΠΟΡΤΑΖ: Τι περιμένουν στον ΠΑΣ από το σημερινό φ...\nΒρίσκουν τα πατήματά τους και οι ξένοι παίκτες του...\nΚλειστό τον Αύγουστο το κολυμβητήριο Λιμνοπούλας\nΑΝΑΛΥΣΗ: Θετική αύρα βγάζει ο "Άγιαξ της Ηπείρου"\nΣτα επόμενα φιλικά ο Πετράκης ανοίγει τα χαρτιά το...\nΠιθανόν στο ΠΕΑΚΙ και με τηλεόραση ο αγώνας με τον...\nΤέλος η συνεργασία με τον προπονητή της ομάδας Νέω...\nΓ. Χριστοβασίλης: Προσπαθούμε συνεχώς για έναν καλ...\nΔ. Κολλημένος: Το Καρπενήσι καλύπτει τα πάντα για ...\n"Κόλλησε" η μεταγραφή του Κόντε στον Ερυθρό Αστέρα...\nΤόπο στα νιάτα για να βρεθεί και πάλι ένας νέος......


Ευρώπη - Ιστορία - 1453- βιβλία. Βιβλία κατηγορίας Ευρώπη - Ιστορία - 1453- στο BookLand.gr\nΤhe Cretan War (1645-1669), between the Republic of Venice and the Ottoman Empire, has been more than a famous chapter of war history; it was an inspiration and a challenge for Western Europe. Trapped between their own old wars and the new commercial priorities, Catholics and Protestants alike, had ...\nΚρήτη - Ιστορία , Ευρώπη - Ιστορία - 1453-\nΤο παρόν έργο είναι καρπός πολυετούς διδασκαλίας του μαθήματος της νεότερης και σύγχρονης ιστορίας. Στόχος του είναι η εισαγωγή του αναγνώστη στην ιστορία της Ευρώπης κυριώς από το Συνέδριο της Βιέννης (1815) μέχρι τη σύγχρονη εποχή με τις απαραίτητες προεκτάσεις σε όλο τον κόσμο. Τα στοιχεία, στα ...\nΟι Beguinae εκφράζουν τη γυναικεία εκδοχή του Μεσαίωνα με την ίδια έννοια που τα αιρετικά κινήματα, ο σχηματισμός των πόλεων και η ανάπτυξη της παραγωγικής τεχνολογίας καθορίζουν άλλες πλευρές της ζωής στη Δ. Ευρώπη κατά τους ύστερους μεσαιωνικούς χρόνους. Οι beguinae διαμορφώνουν την πρώτη συλλογικ...\nΓιαντσή - Μελετιάδη, Νικολέττα Ι.\nΔεν υπάρχει διαθέσιμη περιγραφή για τον τίτλο Νεώτερη ευρωπαϊκή ιστορία 1789-1945 στο Bookland.gr (ακόμη). Μπορείτε να βοηθήσετε; Αν γνωρίζετε κάτι για το Νεώτερη ευρωπαϊκή ιστορία 1789-1945, μπορείτε να μας στείλετε πληροφορίες μέσα από την ειδική φόρμα που θα βρείτε εδώ: Φόρμα ενημέρωσης στοιχείων τίτλου.\nΑυτό το βιβλίο αποτελεί μια μελέτη των τελευταίων πέντε αιώνων της ευρωπαϊκής ιστορίας -περίοδος που χαρακτηρίζεται από πολέμους, επαναστάσεις και διαμάχες, από την άνοδο και την πάλη κρατών και αυτοκρατοριών, από αστικοποίηση, ανάπτυξη και βιομηχανοποίηση. Η προσοχή του Charles Tilly εστιάζεται στι...


45 μήνες μαζί..! - Eimaimama.gr\nΑθηνά, η μαμά είναι άρρωστη από χθες το βράδυ. Δεν μπορώ καλά καλά να κουνηθώ, ούτε καλά καλά να πληκτρολογήσω. Δεν θα μπορούσα όμως να μην σου γράψω έστω τρεις γραμμές.\nΕυτυχώς δεν μου έμοιασες στη φιλασθενεία, εγώ στην ηλικία σου ήμουν κάθε τρεις και λίγο άρρωστη, εσύ ευτυχώς -φτου, σκόρδα- όχι.\nΜου μοιάζεις όμως σε πολλά άλλα. Στο πόσο καλό παιδάκι είσαι, για παράδειγμα. Ευγενικό, με το παρακαλώ, ορίστε, ευχαριστώ. Μεγαλώνεις και γίνεσαι πια μια μικρή κοπελίτσα.\nΔείχνεις πολύ χαρούμενη κάθε μέρα. Έχεις ψηλώσει, έχεις ανθίσει. Περνάς καλά στο σχολείο, περνάς καλά στο σπίτι.\nΣε ευχαριστώ που με φροντίζεις όποτε το έχω ανάγκη. Να όπως χθες που καθώς έκαιγα από τον πυρετό, ήρθες και ακούμπησες τα χείλη σου στο μέτωπό μου.\nΗο Νοέμβριος 28, 22:45\nΈτσι, σε μια ''κούτα΄΄ χωράνε όλα τα σημαντικά στη ζωή μας!\nνικολέτα Νοέμβριος 28, 15:34\nσαν το μασαζακι που μου κάνουν τα χεράκια της δύο ετών μικρής μου όταν πω ότι πονάω ή όταν εκεί που παίζει αμεριμνη παρατα το παιχνίδι για να έρθει να μου κάνει αγκαλιά και να με φιλήσει..τότε σκέφτομαι ότι μάλλον κάτι κάνω σωστά και ξεχνώ όλη την κούραση..\nΙωάννα1971 Νοέμβριος 25, 15:10\nΠεραστικά! Να τα χαίρεσαι και τα δυο!\nstef! Νοέμβριος 25, 00:18\nΝα τη χαίρεσαι κάθε στιγμή!! ...Περαστικά!


Χουλτ: Όνειρο που θα παίξω στο Champions League με την ΑΕΚ - Daily-News.GR\nΧουλτ: Όνειρο που θα παίξω στο Champions League με την ΑΕΚ\n08 Σεπτεμβρίου 2018, 20:08\tΑθλητικά 21 Προβολές\nΟ Νίκλας Χουλτ αγωνίστηκε στο φιλικό της Σουηδίας με την Αυστρία και ετοιμάζεται πλέον για το εντός έδρας παιχνίδι του Nations League, την προσεχή Δευτέρα με αντίπαλο την Τουρκία. Μιλώντας στα σουηδικά Μέσα, αναφέρθηκε και στην ΑΕΚ, τονίζοντας ότι είναι όνειρο που θα έχει την ευκαιρία να αγωνιστεί στο Champions League.\n«Είναι η πρώτη φορά που μου δίνεται η ευκαιρία να παίξω στο Champions League, συνεπώς θα είναι πολύ όμορφο. Ήταν ένα όνειρο που είχα και πέσαμε νομίζω σε έναν αρκετά καλό όμιλο», υπογράμμισε αρχικά ο Χουλτ, ο οποίος στη συνέχεια ρωτήθηκε για το αν η μετακίνησή του στους «κιτρινόμαυρους» είχε να κάνει και με την πιθανότητα να αγωνιστεί στην κορυφαία διασυλλογική διοργάνωση.\n«Ναι, έπαιξε ένα ρόλο. Ήταν ήδη μια καλή ομάδα όταν ήρθα στον σύλλογο και στη συνέχεια κατακτήσαμε το πρωτάθλημα. Τώρα θα παίξουμε στο Champions League και είναι πολύ συναρπαστικό», απάντησε ο Σουηδός μπακ.\nΌσον αφορά για το ματς του Nations League με αντίπαλο την Τουρκία, πρόσθεσε: «Η Τουρκία έχει μια καλή ομάδα. Θα είναι ένα δύσκολο ματς. Μετά το Παγκόσμιο Κύπελλο οι περισσότεροι έχουμε μεγάλη αυτοπεποίθηση και νομίζω πως θα γίνει ένα καλό παιχνίδι. Φυσικά και ελπίζω να αγωνιστώ, αλλά ο προπονητής έχει πει ότι είμαι λίγο πίσω σε σχέση με τους Ογκούστινσον και Όλσον».\nΕτικέτεςChampions League ΑΕΚ ΝικλαΣ Χουλτ Σουηδία\nΠροηγούμενος Καρκίνος προστάτη: Παράγοντες που αυξάνουν τον κίνδυνο, πώς να προστατευθείτε\nΕπόμενο Δεύτερη η Στεφανίδη στην Οστράβα με ρεκόρ αγώνων


Περί Εθνικής, Μουντιάλ και άλλων – Σαββάτο 23 Νοεμβρίου 2013\nΔεν έχω καμιά διάθεση να μειώσω το αθλητικό κατόρθωμα της Εθνικής ομάδας του ποδοσφαίρου που κατάφερε να προκριθεί σε ένα ακόμα μεγάλο τουρνουά.\nΟμολογώ μάλιστα, ότι έτυχε να παρακολουθήσω, μόνον τα τελευταία τριάντα λεπτά της αναμέτρησης, αλλά με αρκετή αγωνία και προσμονή για την επιτυχία. Xάρηκα για την επιτυχία, ενώ αντίθετα αν η Εθνική δεν θα ταξίδευε στο Ρίο δεν θα μου ήταν ευχάριστο.\nΑισθάνομαι όμως και ένα είδος υπερβολής.\nΚατ’ αρχήν στην αποτίμηση της αθλητικής επιτυχίας. Οι αντίπαλοι της Εθνικής μας στον όμιλο, ήταν η Βοσνία Ερζεγοβίνη, το Λιχτενστάιν, η Λετονία, η Σλοβακία, και η Λετονία. Τίποτα σπουδαίο, μολοντούτο υπερηφανευόμαστε ότι τερματίσαμε δεύτεροι, με μια μόνο ήττα από τους πρώτους Βόσνιους από τους οποίους μάλιστα στο Bilino Polje, εισπράξαμε και μια τριάρα, ενώ αντίθετα στο Γ. Καραϊσκάκης μας υποχρέωσαν σε ισοπαλία. Η υψηλή θέση που διατηρούμε από την απρόσμενη κατάκτηση του euro 2004, μας εξασφαλίζει θέση στο γκρουπ των ισχυρών και μοιραία αντιμετωπίζουμε συγκροτήματα κατώτερης δυναμικότητας. Παρ’ όλα αυτά, σκοράραμε μόλις 12 γκολ σε 10 αγώνες που σε σύγκριση με τα 25 της πρώτης Βοσνίας – Ερζεγοβίνης, ή τα 10 της πέμπτης Λετονίας είναι προφανώς λίγα.\nΗ δεύτερη υπερβολή έρχεται από την δημοσιογραφική προβολή του επιτεύγματος. Η επιτυχία του αντιπροσωπευτικού συγκροτήματος σε τίποτα δεν πρόκειται να βελτιώσει την θέση του μεγαλύτερου τμήματος της πολύπαθης μνημονιακής κοινωνίας. Όπως επίσης σε τίποτα δεν θα βελτιώσει τη δεινή θέση της Ελλάδας, που έχει χάσει τόσο την πιστότητα της όσο και την ανεξαρτησία της στη λήψη αποφάσεων που την αφορούν. Θα παραμείνουμε παρίες, και επαίτες της Ευρώπης, θα παραμείνουμε θύματα μιας κυβέρνησης δέσμιας ενός πελώριου και αναποτελεσματικού δημόσιου τομέα, η οποία θα εξακολουθεί να μας τροφοδοτεί με παραμύθια για πνευματικά καθυστερημένους περί ιστοριών επιτυχίας, περί εξόδου από την κρίση και άλλα τινά.\nΑς χαρούμε λοιπόν στο σωστό μέτρο την πρόκριση στο Μουντιάλ της Βραζιλίας, αλλά ας μην πιστέψουμε ότι θα αλλάξει σε κάτι τη ζωή μας. Τη ζωή κάποιων παικτών, μάνατζερς, παραγόντων ίσως. Των υπολοίπων Ελλήνων σε τίποτα, αν εξαιρεθούν κάποιες, ενδεχομένως, ώρες ξενυχτιού το επόμενο καλοκαίρι.


Εθισμένοι στο τσιγάρο από την εφηβεία...\nΤο 70-90% των ενήλικων καπνιστών - όπως δείχνουν οι στατιστικές - έχουν αρχίσει το τσιγάρο πριν από την ηλικία των 18 χρόνων. Έξι στα δέκα αγόρια στην Ελλάδα - σύμφωνα με πρόσφατη έρευνα - αρχίζουν να καπνίζουν στα 15-18 χρόνια τους και ένα στα τέσσερα πριν από τα 15.\nΗ κρίσιμη ηλικία που τα παιδιά δοκιμάζουν το κάπνισμα είναι τα 12-13 χρόνια, όπως προκύπτει από ελληνικές και ξένες έρευνες. «Το τραγικό είναι ότι οι δοκιμές αυτές μπορεί να έχουν ως αποτέλεσμα τον εθισμό στη νικοτίνη, γιατί είναι πια αποδεδειγμένο ότι η νικοτίνη είναι έντονα εθιστική και εξαρτησιογόνος ουσία», τονίζει η επίκουρη καθηγήτρια Παιδιατρικής του Πανεπιστημίου Αθηνών και αντιπρόεδρος της Ελληνικής Εταιρείας Εφηβικής Ιατρικής κ. Πόπη Αναστασέα-Βλάχου.\n«Διάφορες μελέτες δείχνουν ότι στην ηλικία των 12-13 χρόνων λίγα μόνο τσιγάρα προκαλούν εθισμό. Παλιότερα πιστεύαμε ότι χρειάζεται πολύ περισσότερος χρόνος για να δημιουργηθεί εθισμός. Αυτό το εύρημα παραξένεψε και τους ερευνητές, που δεν πίστευαν τα αποτελέσματά τους».\nΗ Αμερικανική Πνευμονολογική Εταιρεία αναφέρει ότι οι περισσότεροι από τους εφήβους που έχουν καπνίσει 100 τσιγάρα θα ήθελαν να το κόψουν, αλλά είναι πλέον ανίκανοι να το κάνουν _ έχουν ήδη εθισθεί. «Αναμφίβολα πρόκειται για χρήση ενός σκληρού ναρκωτικού», λέει ο πνευμονολόγος, αναπληρωτής καθηγητής Φυσιολογίας του Πανεπιστημίου Αθηνών και πρόεδρος της Εθνικής Επιτροπής για το Κάπνισμα «Σ. Δοξιάδης και Γ. Γεννηματάς» κ. Παναγιώτης Μπεχράκης.\n«Η νικοτίνη, εισπνεόμενη περνά από τους πνεύμονες στο αίμα και φτάνει σχεδόν αμέσως στον εγκέφαλο, όπου ενεργοποιεί την ίδια ακριβώς νευροβιολογική διεργασία που διεγείρουν και τα αλκαλοειδή (μορφίνη, ηρωίνη) και η κοκαΐνη».\nΣε αυτόν τον κατ' εξοχήν φαρμακευτικό μηχανισμό εξάρτησης προστίθεται και η επανάληψη των στερεότυπων τις οποίες συνηθίζει ο νέος καπνιστής: ο ερεθισμός των χειλιών και του στόματος, η σύνδεση του καπνίσματος με ψυχολογικές διακυμάνσεις της καθημερινότητας (χαρά, λύπη, θυμός, αδημονία, αγωνία κ.λπ.) και με βιολογικές διεργασίες (φαγητό, σεξ) κ.ά.\n«Πολύ σημαντικό για τους νέους είναι το λεγόμενο life style, όπου το κάπνισμα γίνεται μέρος της προσωπικότητας του καπνιστή ή της καπνίστριας και χρησιμοποιείται ως μέσο επικοινωνίας και συναναστροφής στη διασκέδαση», προσθέτει ο κ. Μπεχράκης. «Με βάση τα παραπάνω, είναι προφανές ότι πρόκειται για ένα τεραστίων διαστάσεων πρόβλημα εξάρτησης, με νευροβιολογικές και ψυχολογικές συνιστώσες».\nΟι μελέτες προειδοποιούν και για μια άλλη επικίνδυνη παράμετρο: «Φαίνεται ότι τα νεαρά άτομα που άρχισαν το τσιγάρο στην εφηβεία τους είναι πιο ευάλωτα στο να δοκιμάσουν οινοπνευματώδη ποτά και ναρκωτικά, αλλά και να έχουν σεξουαλική συμπεριφορά υψηλού κινδύνου», επισημαίνει η κ. Βλάχου.\nΓιατί όμως αρχίζουν τα παιδιά το κάπνισμα; «Οι παραστάσεις του περιβάλλοντος παίζουν κυρίαρχο ρόλο», απαντά ο κ. Μπεχράκης. «Το κάπνισμα των γονέων είναι πολύ σημαντικό, όπως σημαντικός είναι και ο ρόλος των χώρων διασκέδασης. Η καφετέρια, το Ίντερνετ καφέ, οι χώροι νυκτερινής διασκέδασης των εφήβων, αλλά και οι τουαλέτες των σχολείων αποτελούν χώρους παραγωγής νέων καπνιστών».\nΆλλος σημαντικός παράγοντας είναι η διαφήμιση, δηλαδή η ανεξέλεγκτη γιγαντοαφίσα. «Σε πρόσφατη ανακοίνωση του Πανεπιστημίου Κρήτης (Κ. Βαρδαβάς και συνεργάτες) αποδεικνύεται ότι κάθε μαθητής της πόλης του Ηρακλείου εκτίθεται κατά μέσον όρο σε 108 γιγαντοαφίσες που διαφημίζουν τσιγάρο και κάπνισμα κατά την καθημερινή μετάβασή του από το σπίτι στο σχολείο και αντίστροφα».\nΟι επιδράσεις του καπνίσματος στο αναπνευστικό σύστημα των εφήβων είναι _ όπως προειδοποιεί ο κ. Μπεχράκης _ τεράστιες και αποδεδειγμένες:\n_ Συχνά επεισόδια βρογχίτιδας\n_ Μειωμένη άμυνα\n_ Μειωμένη λειτουργικότητα\n_ Υπολειπόμενη ανάπτυξη του αναπνευστικού συστήματος\n«Ιδίως εάν υπάρχει ιστορικό ασθματικής βρογχίτιδας σε μικρότερη παιδική ηλικία ή ακόμη και στην οικογένεια, οι επιπτώσεις είναι πολύ μεγαλύτερες», λέει ο κ. Μπεχράκης. «Και δυστυχώς παραγνωρίζονται τόσο από τον ίδιο τον έφηβο όσο και από το περιβάλλον του, που πολλές φορές εμμένει ακόμα καθηλωμένο στην αναχρονιστική θεώρηση ότι το κάπνισμα είναι φυσική εξέλιξη της ενηλικίωσης».\nΟι επιπτώσεις στα κορίτσια\n«Πρέπει να τονίσουμε ότι οι κοπέλες που αρχίζουν να καπνίζουν πριν από τα 18 χρόνια τους διατρέχουν αυξημένο κίνδυνο στειρότητας ή και αποβολών», λέει η κ. Βλάχου. « Εάν οι κοπέλες αυτές μείνουν έγκυες, οι επιπτώσεις στο έμβρυο αρχίζουν από την εμβρυική κιόλας ηλικία. Το πιο σωστό είναι να αποφασίσουν να διακόψουν το τσιγάρο πριν μείνουν έγκυες. Αλλιώς το μωρό μπορεί να γεννηθεί με μικρότερο βάρος γέννησης για την ηλικία κύησης και με μικρότερη περίμετρο κεφαλής. Και ο πατέρας όμως που καπνίζει έχει συμβολή στα προβλήματα υγείας του μωρού και ιδίως στο αναπνευστικό σύστημά του».\nΚατά τον θηλασμό, οι κίνδυνοι για το παιδί είναι εξίσου σοβαροί. «Όταν η θηλάζουσα μητέρα καπνίζει, η νικοτίνη συγκεντρώνεται στο γάλα δύο φορές περισσότερο από όσο στο αίμα της μητέρας και περνά άμεσα στο μωρό», εξηγεί η κ. Βλάχου.«Αυτό συμβαίνει κυρίως τις πρώτες ώρες μετά το τελευταίο τσιγάρο».\nΔηλητήριο για τα παιδιά τα αποτσίγαρα\nΑμαρτίες γονέων παιδεύουσιν τέκνα. «Όταν και οι δύο γονείς καπνίζουν, το παιδί μπαίνει 5-7 φορές πιο συχνά σε νοσοκομείο για αναπνευστικά προβλήματα, κυρίως βρογχικό άσθμα», τονίζει η κ. Βλάχου. «Πρέπει να γνωρίζουν ακόμα ότι ο παθητικός καπνιστής εισπνέει το μεγαλύτερο μέρος της νικοτίνης του καπνιστή, ο οποίος εισπνέει κυρίως τις άλλες ουσίες του καπνού».\nΠροσοχή! Είναι πολύ σημαντικό να μην αφήνετε αποτσίγαρα σε τασάκια μέσα στο σπίτι, ιδίως ύστερα από μια κοινωνική εκδήλωση. «Εάν ένα παιδάκι πάρει και μασήσει ένα αποτσίγαρο, αυτό μπορεί σε 24 ώρες να του προκαλέσει τον θάνατο», προειδοποιεί η κ. Βλάχου. «Θα αισθάνεται ζάλη, θα κάνει εμέτους, θα έχει διαταραχή συνείδησης και θα πεθάνει, εάν δεν προφτάσουν να το πάνε στο νοσοκομείο για πλύση στομάχου».\nΑρχίζουμε στο Λύκειο\nΣτο Λύκειο αρχίζουν οι περισσότεροι Έλληνες και Ελληνίδες να καπνίζουν. Πρόσφατη μελέτη (Δεκέμβριος 2008) δείγματος 1.000 ανθρώπων, που μελετήθηκαν στην περιοχή Αττικής από τον καθηγητή Ε. Πανά και συνεργάτες του στο Οικονομικό Πανεπιστήμιο Πειραιά, καταλήγει στα εξής συμπεράσματα:\n_ Οι άνδρες σε ποσοστό 24,4% αρχίζουν το κάπνισμα πριν από την ηλικία των 15 ετών, ενώ στις γυναίκες το ποσοστό είναι 7,8%.\n_ Το ποσοστό των γυναικών τριπλασιάζεται από τα 15 έως τα 18 έτη της ηλικίας τους.\n_ 57,1% των ανδρών αρχίζει το κάπνισμα σε ηλικία 15 έως 18 ετών.\n«Οι παρατηρήσεις αυτές σε συνδυασμό με αυτές του καθηγητή Ι. Κυριόπουλου και των συνεργατών του στην Εθνική Σχολή Δημόσιας Υγείας δείχνουν ότι, ενώ έχει γίνει σημαντική πρόοδος στη διακοπή του καπνίσματος σε σχετικά μεγάλη ηλικία, το πεδίο των εφήβων έχει παραμείνει ανέπαφο από πλευράς παρέμβασης, με αποτέλεσμα την πολύ μεγάλη και ανεξέλεγκτη έναρξη σε ηλικίες μεταξύ 15 και 18 ετών, όπου διαμορφώνεται το ένα τρίτο των καπνιστών», τονίζει ο κ. Μπεχράκης.\nΗ πρόσφατη μελέτη του καθηγητή Ι. Κυριόπουλου σε πανελλαδικό δείγμα 4.000 ανθρώπων ηλικίας 18 ετών και άνω και η μελέτη του Οικονομικού Πανεπιστημίου Πειραιά δείχνουν ότι:\n_ 80% των καπνιστών είναι ηλικίας κάτω των 56 ετών, με αιχμή τα 36 έως 45 χρόνια.\n_ Η μεγαλύτερη ημερήσια κατανάλωση φτάνει τα 27,5 τσιγάρα ημερησίως στις ηλικίςς μεταξύ 46 και 65 ετών.\n_ Οι απόφοιτοι Λυκείου εμφανίζουν το μεγαλύτερο ποσοστό καπνιζόντων, ενώ οι απόφοιτοι Δημοτικού είναι πρώτοι στην ημερήσια κατανάλωση.\n_ Οι αγρότες και οι άνεργοι της Αττικής καπνίζουν σε μεγαλύτερο ποσοστό από τον υπόλοιπο πληθυσμό.\n«Παρατηρείται στην Ελλάδα ακόμη μία πρωτότυπη πρωτιά εξαιρετικά μεγάλου ποσοστού καπνίσματος μεταξύ των γιατρών, γεγονός που δυσχεραίνει σημαντικά τον ενεργό ρόλο του ιατρικού σώματος στην προσπάθεια για μείωση του καπνίσματος», επισημαίνει ο κ. Μπεχράκης.\nΔιεθνής πρωτιά για τις Ελληνίδες καπνίστριες\nΤα στοιχεία του Παγκόσμιου Οργανισμού Υγείας δείχνουν ότι είμαστε οι πρώτοι καπνιστές σε παγκόσμιο επίπεδο, με 38,4% καπνίσματος στο συνολικό πληθυσμό μας άνω των 15 ετών.\n«Η θλιβερή αυτή πρωτιά αναλυμένη κατά φύλο αναδεικνύει τον ανδρικό πληθυσμό δεύτερο παγκοσμίως (με 46%) και τον γυναικείο πληθυσμό πρώτο (με 31,3%)», υπογραμμίζει ο κ. Μπεχράκης.\n«Εντυπωσιακό είναι επίσης ότι κατά τη δεκαπενταετία 1990-2005 παρατηρείται μια αξιόλογη μείωση του ποσοστού των καπνιστών στους άνδρες, ενώ το αντίστοιχο ποσοστό στις γυναίκες εμφανίζει τεράστια αύξηση. Και όλα αυτά συμβαίνουν στη χώρα μας το ίδιο χρονικό διάστημα κατά το οποίο οι περισσότερες ευρωπαϊκές χώρες εμφανίζουν σημαντική μείωση του καπνίσματος και στα δύο φύλα».\nΤρεις διαδεδομένοι μύθοι\nΟ κ. Μπεχράκης καταρρίπτει τους διαδεδομένους μεταξύ των εφήβων μύθους για το κάπνισμα:\n* Τα στριφτά τσιγάρα, το πούρο και ο ναργιλές βλάπτουν λιγότερο από το κλασικό τσιγάρο.\nΗ αλήθεια είναι ότι κάθε είδος καπνίσματος βλάπτει. Το αναπνευστικό σύστημα του ανθρώπου έχει δομηθεί για να εισπνέει καθαρό αέρα. Η εισπνοή κάθε μορφής καπνού ξεπερνά τις φυσικές αντοχές του ανθρωπίνου σώματος. Για το «στριφτό» είναι μύθος ότι είναι καλύτερο, όπως μύθος είναι ότι το πούρο βλάπτει λιγότερο, μύθος είναι και ο «ασφαλής» ναργιλές. Ειδικά για τον τελευταίο, υπάρχουν σαφή αποτελέσματα από ευρωπαϊκό HELP, που με μετρήσεις στην Ελλάδα απέδειξε ότι προκαλεί τεράστια αύξηση του εκπνεόμενου μονοξειδίου του άνθρακα.\n* Τα «ελαφρά» τσιγάρα είναι πιο ασφαλή.\nΟι ενδείξεις για «ελαφρά» τσιγάρα ή για «ασφαλές» κάπνισμα πίπας ή «φίλτρου» που κάνει το κάπνισμα ακίνδυνο, δεν είναι παρά εμπορικά επινοήματα για προώθηση συγκεκριμένων προϊόντων με τη διαδικασία της «απενοχοποίησης» του καπνιστή απέναντι στον εαυτό του, τον οποίον έτσι δήθεν προστατεύει. Το Εθνικό Ινστιτούτο Καρκίνου των ΗΠΑ αναφέρει ότι όσοι αντικαθιστούν τα κανονικά τσιγάρα με «ελαφρά», εισπνέουν πιθανότατα την ίδια ποσότητα επικίνδυνων ουσιών και παραμένουν σε υψηλό κίνδυνο για ανάπτυξη καρκίνου.\n* Το παιδί αντιμετωπίζει το άγχος με το τσιγάρο κι έτσι δεν θα καταφύγει σε άλλα ναρκωτικά.\nΚανένα άγχος δεν αντιμετωπίζεται με το κάπνισμα, εκτός από αυτό που προκαλεί η ίδια η έλλειψη της νικοτίνης. Και οι εξαρτήσεις δεν δρουν ανταγωνιστικά η μία στην άλλη. Οι περισσότεροι αλκοολικοί είναι και καπνιστές, όπως και καπνιστές είναι σχεδόν όλοι οι χρήστες ηρωίνης.\nΤέσσερα βήματα βοήθειας για εφήβους καπνιστές\n1. Ενημέρωση και ήρεμος διάλογος\n2. Σωματική άσκηση\n4. Εάν χρειάζεται, ψυχολογική βοήθεια\n* Τα ειδικά φάρμακα δεν συνιστώνται (απευθύνονται αποκλειστικά σε ενηλίκους)\nΟ ρόλος του γιατρού και του δασκάλου\nΚαθώς η αγωγή υγείας στα ελληνικά σχολεία ουσιαστικά δεν υπάρχει, ο ρόλος του κάθε γιατρού και του κάθε δασκάλου είναι καθοριστικός.\n«Είναι διαπιστωμένο, όχι μόνο εμπειρικά αλλά και επίσημα στατιστικά, ότι ο ρόλος της ιατρικής κοινότητας στη μείωση του καπνίσματος, αν και είναι δυνητικά πολύ σημαντικός, δεν έχει ακόμη μπει σε ικανοποιητική τροχιά στην χώρα μας», επισημαίνει ο κ. Μπεχράκης. «Δεν είναι μόνο το παράδειγμα του καπνιστή γιατρού, που ουσιαστικά εξασθενίζει αυτή την προσπάθεια. Είναι και η έλλειψη μεθοδικής ενεργοποίησης της γνώσης».\nΣτη μελέτη του Οικονομικού Πανεπιστημίου του Πειραιά, φαίνεται ότι περίπου οι μισοί καπνιστές που ερωτήθηκαν, όταν είχαν επισκεφθεί τον γιατρό τους, δεν πήραν καμία οδηγία για διακοπή του καπνίσματος. «Η λήψη καπνιστικού ιστορικού και η άμεση διασύνδεση του νοσήματος με το κάπνισμα, για το οποίο προσέρχεται το παιδί στον γιατρό, αποτελούν τον αποτελεσματικότερο τρόπο παρέμβασης του κάθε γιατρού και ιδίως του παιδιάτρου», λέει ο κ. Μπεχράκης. «Η μεταφορά στοιχείων γνώσης από τον γιατρό στο παιδί εγγράφεται και λειτουργεί όχι μόνο άμεσα, αλλά και πολλαπλασιαστικά από το ένα παιδί στο άλλο».\nΕξίσου σημαντικός _ ίσως και σημαντικότερος _ είναι ο ρόλος του δασκάλου. «Ο κάθε δάσκαλος ή καθηγητής οποιασδήποτε βαθμίδας, οφείλει _ χωρίς να περιμένει καμία συντονισμένη ειδική δράση _ να αναζητήσει στο διαδίκτυο τη σχετική γνώση και με τον δικό του προσωπικό τρόπο να τη μεταφέρει στους μαθητές του, παρεμβαίνοντας έτσι στην απόφασή τους για κάπνισμα ή μη κάπνισμα», τονίζει ο κ. Μπεχράκης. «Μία τέτοια δραστηριότητα είναι εύκολη και απαιτεί μόνο ελάχιστο χρόνο και το σχετικό ενδιαφέρον».\nΟι παιδίατροι είναι πιο κοντά στην ελληνική οικογένεια από κάθε άλλο γιατρό. «Καλό είναι, από την πρώτη επίσκεψη του παιδιού, να εξηγούν τα ολέθρια αποτελέσματα του τσιγάρου και να συνιστούν στους γονείς να μην καπνίζουν στο σπίτι ή να διακόψουν το κάπνισμα», συνιστά η κ. Βλάχου. «Οι παιδίατροι πρέπει να συνεχίζουν την πληροφόρηση σε κάθε επίσκεψη και να συμβουλεύουν τους γονείς να μην επιτρέπουν ούτε στους επισκέπτες τους να καπνίζουν μπροστά στα παιδιά τους».\nΕάν το παιδί σας έχει την ακόλουθη συμπεριφορά, θα πρέπει να υποψιασθείτε ότι καπνίζει κρυφά και να είστε σε εγρήγορση:\n-Έχει κακή απόδοση στα μαθήματα.\n- Kάνει σκασιαρχεία.\n- Έχει επιθετική συμπεριφορά.\n«Εάν μάθετε ότι το παιδί σας καπνίζει, χρειάζεται ψυχραιμία και ήρεμος διάλογος», συμβουλεύει η κ. Βλάχου. «Αυτός άλλωστε, πρέπει να αρχίζει από τη νηπιακή ηλικία και να συνεχίζεται χωρίς διακοπή».\nΑναρτήθηκε από ΓΙΩΡΓΟΣ ΛΑΪΟΣ στις Πέμπτη, Ιουνίου 11, 2009\nΕτικέτες Εφηβεία, τσιγάρο, Υγεία, Υγεία πρόληψη συμπτώματα


Γ΄- Δ΄ ΤΑΞΗ ΤΟΥ 5ΟΥ ΔΗΜ. ΣΧ. ΒΕΡΟΙΑΣ: Μια ιστορία χωρίς ιστό\nΜια ιστορία χωρίς ιστό\nτης Λότη Πέτροβιτς – Ανδρουτσοπούλου (ΓΛΩΣΣΙΚΑ ΠΑΙΧΝΙΔΙΑ)\nΟ νευρικός κύριος Αριστόξενος ήταν πολύ ταραγμένος. Πριν από λίγο, στην τράπεζα που είχε πάει να πάρει χρήματα έγινε ληστεία! Και σαν να μην έφτανε αυτό, μόλις έφυγαν οι ληστές τσακώθηκε με το διευθυντή και απείλησε ότι θα υποβάλει μήνυση.\nΓύρισε λοιπόν νευριασμένος στο σπίτι του και αποφάσισε να γράψει το περιστατικό στον καλύτερο του φίλο, τον Αριστομένη, ένα δικηγόρο που έλειπε στο Δίστομο για δουλειές.\nΚαθώς ετοιμαζόταν ν' αρχίσει, βλέπει στη γωνία του δωματίου τον ιστό μιας αράχνης. Αυτό του έλειπε τώρα! Να έχει και αράχνες το σπίτι του!\nΣηκώθηκε οργισμένος, πήρε ένα ξεσκονόπανο, χάλασε τον ιστό, μα την αράχνη δεν τη βρήκε. Ξανακάθισε λοιπόν ακόμα πιο θυμωμένος, έγραψε την ιστορία της ληστείας στο φίλο του, άφησε το γράμμα πάνω στο γραφείο και βγήκε να ξεσκάσει.\nΗ ιστορία της ληστείας ωστόσο που μπήκε στο γράμμα ήταν πολύ στενοχωρημένη. Ακούς εκείνα χαλάσει τον ιστό μιας αράχνης ο κύριος Αριστόξενος! Δεν είχε ακούσει ποτέ πως οι αράχνες χρειάζονται τον ιστό τους για να ζήσουν;\nΟρίστε τώρα που η καημένη η αράχνη έκλαιγε στενοχωρημένη σε μια γωνιά — την άκουγε πολύ καθαρά η ιστορία. Γι' αυτό και αποφάσισε να τη βοηθήσει αμέσως. Έβγαλε λοιπόν από πάνω της κι έδωσε στην αράχνη κάθε «ιστό» που είχε, για να πλέξει ένα μεγαλύτερο ιστό η καημένη και να παρηγορηθεί. Όσο για το γράμμα του κυρίου Αριστόξενου, να πώς έγινε:\nΑγαπητέ μου Αρ…/μένη,\nΣου γράφω αυτή την επ…./λή επειγόντως, γιατί είσαι φίλος π…./ς, πρόσωπο εμπ…../σύνης και άρ……/ς δικηγόρος. Η …/ρία που θα διαβάσεις ίσως και να φαινόταν απίθανη σε άνθρωπο δύσ…./, είναι όμως αληθινή. Και θέλω τη συμβουλή σου πως να χει…/υμε την όλη υπόθεση.\nΤο μεσημέρι ήμουν στην τράπεζα για να εισπράξω χρήματα. Ξαφνικά ορμάε../- …/ υποκατάστημα ένας άνθρωπος αξύρ…./ς και αχτέν…../ς κρατώντας ένα αμφ…./μο μαχαίρι.\n— Πέστε όλο…/—…./ πάτωμα για να μην έχουμε …../ρίες! πετάγεται δίπλα του κι ένας καλοντυμένος κύριος, με πουκάμισο κολλαρ…./ και σχ……/ σακάκι που ως εκείνη τη στιγμή ήταν καθ……/ς με το στόμα κλε……/ κι έδειχνε αρ……/κράτης. Αν μυρ…../ύμε το παραμικρό θα πυροβολήσουμε - τον βλέπω να μας απειλεί μ' ένα π…../λι\n-Τα λεφτά εδώ. πέταξε ο πρώτος ένα σακ…/- …/ν Ταμία.\nΕκείνος το γέμισε με χαρτονομίσματα, ο αχτέν…../ς το άρπαξε, ο αρ/……κράτης έριξε μια π……/λιά στο ταβάνι, και βγήκαν και οι δύο ανεμπόδ/…..ι, κουν/….ί, και λυγ…./ι, λέγοντας ειρωνικά και ένα "ευχαρ/……ύμε".\n'Ωσπου να συνέλθουμε, να ξεσκον…./νμε, να ουγυρ/……ύμε, να ξεζαλ…./ύμε, είχαν σπεύσει να εξαφαν/…..υν\n- Γρήγορα τα χρήματα μου του ' φωνάζω εγώ. Χρειάζομαι οπωσδήποτε μετρητά σήμερα.\n-Χρήματα τώρα δεν υπάρχουν, μου λέει. Δε βλέπετε; Αέρα κοπαν…… / έχει στο χρηματοκιβώτιο.\n- Και από που θα πάρουν χρήματα οι πελάτες σας ; τον ρωτάω θυμωμένος (ξέρεις το φίλο σου τον Αρ……./ξενο πόσο ευερέθ……./ς είναι).\n-Να δανε/….ύν. μου λέει.\n-Εγώ δεν είμαι από κείνους που καταδέχονται να δανε…./ύν, γι αυτό θέλω αμέσως τα χρήματα μου, επέμενα αλιγ…../ς εγώ. Και να μου υπολογ…./ύν αμσως και οι τόκοι στο ακέραιο. Αλλιώς θα πάτε όλοι στον εισαγγελέα.\n-Μην είστε αχάρ…../ς κυριε. Εμείς το κοινό το εξυπηρετούμε πάντα με τον καλυτέρο τρόπο, έχετε μας εμπ…../σύνη. Μόλις εμφαν/……ύν οι αστυνομικοί, θα φροντίσω να εξασφαλ…./ύν χρήματα για αύριο, θα σας δώσουμε και ένα π……/ποιητικό ότι πράγματι έγινε ληστεία. Όμως, εγώ είμαι αγύρ……/ κεφάλι. Το ξέρεις.\n-Τι να το κάνω εγώ το π……./ποιητικό. Έχω υποχρεώσεις το καταλαβαίνετε επέμενα.\n-Εμ τότε να πάτε να βρείτε αλλού, μου λέει με αγένεια, ο απολίτ…/ς.\n-Πολύ καλά κύριε τον απαντώ. Φεύγω και θα υποβάλω μήνυση. Και δε θέλω να σας ξαναδώ ούτε ζωγραφ…./ Δικηγόρος μου είναι ο γνωστός άρ…../ς νομικός Α……/μένης Χρ……./πουλος.''\n-Κι εγώ είμαι ο άρ…../ς τραπεζικός Αρ……/τέλης Αρ……./φάνους, μου λέει ο αναιδέστατος. Όπως καταλαβαίνε…/….-/ θέμα δεν έληξε, θέλω να ανάλαβεις το ταχύτερο την υπόθεση μόλις γυρίσεις από το Δ…../μο. Είμαι βέβαιος ότι δε θα βασαν…./ύμε και παλύ να κερδίσουμε την υπόθεση. Έχω αδείασε …../ επιχείρημα ότι με εξύβρισε και ότι φταίει το Υποκατάστημα που δεν είχε κλε…./ σ’υστημα παρακολούθησης και φρουρό. Αυτά εύκολα π /….ποιούνται.\nΌταν κερδίσουμε τη δίκη, επειδή ξέρω πως εσύ δεν είσαι παραδοπ/……. και παίρνεις πάντα το ελάχ/….. ποσό για αμοιβή από φίλους, θα σου χαρίσω ένα χαρτοκόπτη σκαλ/….., αρ…….τεχνικά δουλεμένο, κι ένα παλιό κουρδ……/ ρολόι αντίκα. Έπειτα θα σου κάνω το τραπέζι με τα φαγητά που σου αρέσουν: σολομό καπν/……., και κοτόπουλο γεμ/….., φυσικά τίποτα τσιγαρ…../ αφού θέλεις το φαγητό σονυ υγιεινό. Και σου υπόσχομαι κι ένα ταξίδι ευχάρ…../ το καλοκαίρι στο Μπρ……./λ της Αγγλίας.'\nΜε αγάπη Αρ……./ξενος\nΤο βράδυ που γύρισε, ο κύριος Αριστόξενος έβαλε το γράμμα σ'ένα φάκελο χωρίς το ξαναδιαβάσει και το άλλο πρωί το ταχυδρόμησε. Όταν το έλαβε ο φίλος του, δυσκολεύτηκε να καταλάβει τι ακριβώς έγραφε. Έπειτα το ξαναδιάβασε και έβαλε τα γέλια. Κατάλαβε τι έλειπε από την ιστορία. Αποφάσισε λοιπόν να του απαντησει κι αυτός μ’ ένα γράμμα χωρίς "ιστό". Μπορείτε να τον βοηθήσετε;\nΒρείτε μερικές ακόμα λέξεις με ιστό (άπιστος, ακαθάριστος, προϊστορικός, αντικριστός, αβασάνιστος, μυθιστόρημα, ανιστόρητος, κτλ.), χρησιμοποιείστε τες για να γράψετε μια ιστορία χωρίς ιστό. Το κείμενο που θα γράψετε μπορείτε να το δημοσιεύσετε σαν σχόλιο.


Το σήμα του MEGA - Page 4 - MEGA - Retromaniax\nΣωστή παρατήρηση για τις ταινίες! Για να πω την αλήθεια δεν το είχα προσέξει!!?\nΌσον αφορά το λογότυπο εγώ δε χάνω τις ελπίδες μου ίσως το αλλάξουν με την αρχή της καινούριας σαιζόν οπότε σίγουρα θα αλλάξουν και σλόγκαν.\nΔυστυχώς θα παραμείνει. Κι εγώ να αλλάξει περιμενα, αλλά μάλλον θα το κρατήσουν.\nΤο πρώτο λογότυπο ήταν το καλύτερο!!!!!!\nΕννοείται. Δεν τίθεται θέμα σύγκρισης.\nΛυπάμαι που το λέω, αλλά ο,τιδήποτε έχει να κάνει με την πρώτη δεκαετία του MEGA ήταν καλύτερο από το αντίστοιχο της δεύτερης δεκαετίας του σταθμού...\nΠολύ σύντομα, θα βγουν στον αέρα τα νέα γραφικά του Mega! Τελικά είναι αλήθεια, θα αποχαιρετήσουν το σήμα τους από το 1999\nκαι τα γραφικά που ξέρουμε 5 (!) χρόνια τώρα (τα Megalicius), καθώς και τα εκνευριστικά σποτάκια για τα 20 χρόνια και πολύ σύντομα θα δοθεί νέος αέρας στο κανάλι. Όλα αυτά στοίχισαν πολύ ακριβά. Ελπίζουμε τουλάχιστον να είναι... ευχάριστα στο μάτι.\nΌτι και να κάνουν, το παλιό καλό μέγκα που γνωρίσαμε και αγαπήσαμε δεν θα ξαναέρθει ποτέ.\nΟπότε θα κάνω και εγω την ίδια ευχη μ αυτήτου Χρήστου.\nΚαλά το χα καταλάβει. Το MEGA αλλάζει λογότυπο κάθε 10 χρόνια. Δε νομίζω όμως να ναι τόσο καλό όσο το πρώτο, το καινούριο. Βέβαια ας μην είμαστε προκατειλλημένοι. Εξάλλου, όσον αφορά στην αισθητική των trailer, λογοτύπων, spots κλπ, το MEGA ήταν πάντα μακράν καλύτερο.\nΠότε θα βγει το νέο σήμα;\nΜάλλον Καθαρά Δευτέρα πριν από την Παταγονία\nτο σημα του\nEdited November 23, 2010 by bernard.c


Το ημερολόγιο ενός δασκάλου: Οκτωβρίου 2011\nΑναρτήθηκε από Γιάννης Μιχαηλίδης στις 9:57 μ.μ. 1 σχόλια\nΕτικέτες Κίνητρα Εκπαιδευτικών\nΠιστεύω ότι υπάρχουν δύο άκρα. Στο ένα βρίσκονται οι άνθρωποι που σέβονται τα πορίσματα της επιστήμης και κρίνουν την πραγματικότητα με βάση αυτά. Στο άλλο εκείνοι που δεν τα ασπάζονται και ακολουθούν έναν δρόμο αντιεπιστημονικό. Συνήθως τους πρώτους τους ονομάζουμε ορθολογιστές, ενώ τους δεύτερους σκοταδιστές. Συνήθως οι πρώτοι είναι σπουδαγμένοι και συγχέονται με τους άθεους, ενώ οι δεύτεροι είναι ασπούδαστοι και συγχέονται με τους θρήσκους.\nΔε δέχομαι κανέναν από τους παραπάνω διαχωρισμούς. Αντιεπιστημονικά σκέφτονται πολλοί άνθρωποι λογικοί οι οποίοι αρθρώνουν επιχειρήματα λογικά. Δεν είναι παράλογοι ή άλογοι. Απλώς αμφισβητούν την επιστημονική γνώση. Ούτε απαραίτητα οι αμφισβητήσεις αυτές έχουν σχέση με τη θρησκεία ή επηρεάζονται από τις σπουδές. Κλασικό παράδειγμα αντιεπιστημονικής στάσης είναι αυτή η κριτική που έχει ασκήσει ορθοπεδικός στον Μπαμπινιώτη για την ετυμολογία της λέξης "ορθοπεδική". Η κριτική αυτή αναιρεί και τους τρεις χαρακτηρισμούς. Καταρχήν, οι αιτιάσεις του ορθοπεδικού είναι λογικές, αφού δεν αναιρούν κάποιον κανόνα της Λογικής. Από την άλλη ως ορθοπεδικός είναι σπουδαγμένος, ενώ και το θέμα δεν έχει καμιά σχέση με τη θρησκεία. Ωστόσο, η θέση που εκφράζει ο ορθοπεδικός είναι βαθύτατα αντιεπιστημονική. Γιατί; Επειδή αρνείται σε έναν ολόκληρο επιστημονικό κλάδο -στη γλωσσολογία στην προκειμένη περίπτωση- και σε έναν γνωστό θεράποντά της ένα απλό γεγονός. Ότι κατέχουν ένα σύνολο γνώσεων το οποίο ο ορθοπεδικός κι οποιοσδήποτε άλλος αμύητος αδυνατεί να κατανοήσει χωρίς ειδικές σπουδές ή βαθιά και πολύχρονη μελέτη του αντικειμένου.\nΓια μένα αυτό αποτελεί έναν από τους σημαντικότερους στόχους του εκπαιδευτικού μας συστήματος. Από τη μια να μυήσει τους μαθητές στην ορολογία, στη θεωρία και στη μεθοδολογία των επιστημών που διδάσκονται σήμερα στα σχολεία και από την άλλη να τα μάθει να απεχθάνονται οτιδήποτε αντιεπιστημονικό. Να καταλάβουν, δηλαδή, ότι δεν τα ξέρουν όλα κι ότι οφείλουν να σκέφτονται πολύ πριν μιλήσουν για θέματα που δε γνωρίζουν σε βάθος.\nΤα παραπάνω σχόλια δεν υπονοούν ότι η Επιστήμη δεν κρίνεται. Υπονοούν όμως ότι η κριτική απορρέει από βαθιές γνώσεις κι όχι από άγνοια ή ημιμάθεια. Άλλωστε τις αστοχίες της Επιστήμης ειδικοί τις ανακάλυψαν και όχι άσχετοι.\nΑναρτήθηκε από Γιάννης Μιχαηλίδης στις 5:16 μ.μ. 4 σχόλια\nΕτικέτες αναλυτικά προγράμματα, στόχοι για την εκπαίδευση\nΑναρτήθηκε από Γιάννης Μιχαηλίδης στις 9:03 μ.μ. 2 σχόλια\nΕτικέτες Γονείς, διδασκαλία, παρανοήσεις για την εκπαίδευση\nSteve Jobs. Κατά τη γνώμη μου η ζωή του έδειξε τρία πράγματα τα οποία, θέλοντας και μη, σχετίζονται με τα σχολεία. Πρώτον, ανέδειξε την αξία που έχει η Τέχνη στη ζωή μας. Πολλοί, ειδικά στην Ελλάδα, όταν μιλούν για την Τέχνη φαντάζονται έναν καλλιτέχνη πεινασμένο, ξυπόλυτο, συνήθως τρελό, ξεκομμένο από μας, ο οποίος χάνει την ώρα του για πράγματα που δεν αποφέρουν χρήματα. Ο Steve Jobs κατέρριψε αυτόν τον μύθο. Χρησιμοποίησε την Τέχνη για να δημιουργήσει τεχνολογικά επιτεύγματα, για να χτυπήσει τους ανταγωνιστές του, για να ομορφύνει τη ζωή μας. Μας δίδαξε πως το Κάλλος είναι αναπόσπαστο κομμάτι όλων των πτυχών της ζωής μας.\nΔεύτερον, απέδειξε ότι το μέλλον δεν είναι προδιαγεγραμμένο. Στον αντίποδα ελίσσεται με περίεργους και αφανέρωτους σε μας τρόπους. Ο ίδιος παράτησε το πανεπιστήμιο και παρακολούθησε μαθήματα τυπογραφίας. Στην Ελλάδα η τυπογραφία είναι συνώνυμη με την εκτύπωση των βιβλίων. Στην πραγματικότητα η τυπογραφία είναι η Τέχνη η οποία έχει σαν αντικείμενό της το βιβλίο. Ο τυπογράφος είναι ένας τύπος που σχεδιάζει το βιβλίο με τέτοιον τρόπο, ώστε το οπτικό κομμάτι -το είδος της γραμματοσειράς, το μέγεθός της, τα κενά διαστήματα, οι αποστάσεις, όλα- να υπηρετούν, να σέβονται και εν τέλει να αναδεικνύουν το περιεχόμενο του κειμένου, να αναδεικνύουν την αξία του συγγραφέα. Ο Steve Jobs αξιοποίησε αυτά τα καλλιτεχνικά μαθήματα για να δημιουργήσει τεχνολογικά κομψοτεχνήματα! Ποιος θα το φανταζόταν ποτέ αυτό; Είναι ακριβώς αυτό που ο Ken Robinson ονομάζει οργανικότητα. Τίποτε στη ζωή δεν είναι προβλέψιμο και με αυτήν την αβεβαιότητα πρέπει από νωρίς να εξοικειωθούν οι μαθητές μας και κυρίως οι γονείς τους. Ποτέ δεν ξέρεις πού θα σε ωφελήσει στο μέλλον η σημερινή σου ενασχόληση, ποιον δρόμο θα πάρεις, τι θα προκύψει. Το μόνο που μένει είναι να ακολουθήσεις αυτό που σου αρέσει. Στην τελική αυτό μαζί με τον θάνατο είναι οι μόνες βεβαιότητες που έχεις.\nΤο τρίτο σημείο το οποίο στην Ελλάδα παραμένει θαμμένο, συκοφαντημένο, αποκομμένο από την εκπαίδευση είναι η επιχειρηματικότητα. Για την Ελλάδα είναι τελείως αφύσικο ένας επιχειρηματίας να είναι οραματιστής, καινοτόμος, να δουλεύει για να αλλάξει τον κόσμο ή έστω τη γειτονιά του, την πόλη του, τη δουλειά του. Είναι πάντα ο κακός της Ιστορίας, ο καταπιεστής, ο εκμεταλλευτής, ο τελώνης και ο φαρισαίος μαζί. Δε δεχόμαστε με τίποτα τη συμβολή του στην εξέλιξη της Ιστορίας, στην αλλαγή του κόσμου. Ε, o Steve Jobs μας αναγκάζει να αναθεωρήσουμε αυτά τα στερεότυπα. Μας εξαναγκάζει να πλεύσουμε αλλού σε χώρους πέρα από αυτούς με τους οποίους μεγάλωσαν γενιές εδώ στην Ελλάδα. Μας υποχρεώνει να σταματήσουμε τις σκέψεις για να το σκάσουμε στο εξωτερικό, να κοιταχτούμε κατάματα με το είδωλό μας στον καθρέφτη και να αναφωνήσουμε: "Καιρός να αλλάξουμε!".\nΑναρτήθηκε από Γιάννης Μιχαηλίδης στις 6:33 μ.μ. 1 σχόλια\nΕτικέτες παρανοήσεις για την εκπαίδευση, Steve Jobs


Κολοκοτρώνης και Ντρέδες στο πρώην Δημαρχείο Δωρίου – messinia24\nΒρίσκεστε εδώΑρχική»Δήμοι»Οιχαλία»Κολοκοτρώνης και Ντρέδες στο πρώην Δημαρχείο Δωρίου\nΚολοκοτρώνης και Ντρέδες στο πρώην Δημαρχείο Δωρίου\nΣΥΓΓΡΑΦΕΑΣ messinia24 ΣΤΙΣ\t 22/03/2021 Οιχαλία\nΗ απεικόνιση μορφών ηρώων 1821 για τις επετειακές εκδηλώσεις των 200 χρόνων από την έναρξη του απελευθερωτικού αγώνα, ολοκληρώθηκε χθες στο πρώην Δημαρχείο Δωρίου.\nΗ απεικόνιση του όρκου των Ντρέδων και του Θεόδωρου Κολοκοτρώνη με τους τρεις Ντρέδες, Καπεταν Δημήτρη Παπατσώρη, Γιαννάκη Μέλιο και Γιαννάκη Γκρίτζαλη, έγινε σε συνεργασία του Δήμου Οιχαλίας με την Μεσσηνιακή Αμφικτυονία.\nΗ Δήμαρχος Παναγιώτα Γεωργακοπούλου εκφράζει τις ευχαριστίες της για αυτήν την συνεργασία για την προσφορά της Μεσσηνιακής Αμφικτυονίας στο Δήμο Οιχαλίας, και ειδικά τον κ. Μπαζίγο και τον καλλιτέχνη Skitsofrenis για το έργο του.\nΓΚΡΙΤΖΑΛΗΣ Γ. ΔΗΜΟΣ ΟΙΧΑΛΙΑΣ ΔΩΡΙΟ ΚΟΛΟΚΟΤΡΩΝΗΣ Θ. ΜΕΛΛΙΟΣ ΓΙΑΝΝΑΚΗΣ ΝΤΡΕΔΕΣ ΠΑΠΑΤΣΩΡΗΣ Δ.


Αλέξης Γεωργούλης: Η συγκλονιστική εξομολόγηση για το τροχαίο που είχε με τη μηχανή | fthis.gr\nΤο κοριτσάκι της φωτογραφίας είναι πασίγνωστη τραγουδίστρια - Την αναγνωρίζετε;\nΚορονοϊός: Τα σούπερ μάρκετ τοποθετούν τζάμια στα ταμεία και αυξάνουν τα αντισηπτικά\nΑλέξης Γεωργούλης: Η συγκλονιστική εξομολόγηση για το τροχαίο που είχε με τη μηχανή\nΠαρασκευή 01 Μαρτίου 2019, 08:33\n- Τελευταία ενημέρωση: 01/03/2019, 08:52\nΣτο The 2Night Show βρέθηκε καλεσμένος ο Αλέξης Γεωργούλης το βράδυ της Πέμπτης. Ο γνωστός ηθοποιός σε μια σπάνια εξομολόγηση στον Γρηγόρη Αρναούτογλου μίλησε για τα δύο σοβαρά τροχαία που είχε με τη μηχανή του, τα οποία παραλίγο να του στοιχίσουν τη ζωή.\n«Είχα δύο τροχαία με μηχανή που έφτασα κοντά στο θάνατο. Το ένα ήταν όταν κάναμε το “Είσαι το ταίρι μου”, συνέβη στην Νέα Ερυθραία, στην προέκταση της Κηφισίας. Δεν θυμάμαι αν ήταν κόκκινο το φανάρι. Ήταν όλα τα αμάξια σταματημένα, περνούσα ανάμεσα και εμβόλισα ένα φορτηγάκι. Εγώ έφταιγα. Ο γιατρός μου είπε ότι αν δεν ήμουν στην Ερυθραία και ήμουν αλλού, με τη κίνηση που υπήρχε, δεν θα την κάναμε τη συζήτηση αυτή. Είχα εσωτερική αιμορραγία χωρίς να το ξέρω. Δεν είχα κανέναν μώλωπα και ήθελα να πάω στο γύρισμα.\nΠήγα για ακτινογραφία στο νοσοκομείο και κατέρρευσα.. Με φορείο με πήγαν για υπέρηχο, είδε η νοσοκόμα ότι κάτι συμβαίνει και αμέσως πήγαν να με βάλουν στο χειρουργείο… Δεν μπορούσα να σταθώ όρθιος. Πάμε κατευθείαν για χειρουργείο.\nΕκείνη τη στιγμή ήρθε ένας άνθρωπος από την παραγωγή στο ΚΑΤ και είπε ότι επειδή έχω ιδιωτική ασφάλιση να με πάνε σε ένα καλύτερο νοσοκομείο. Και του είπε ο γιατρός ότι “τον προλαβαίνουμε δεν τον προλαβαίνουμε και θέλετε να τον πάτε άλλου;”. Το άκουσα και λέω “τι γίνεται;”. Όταν ήμουν στον αξονικό τομογράφο μου φάνηκε αιώνας. Μου πέρασε από το μυαλό ότι οι γονείς μου δεν θα περάσουν καλά. Πια δεν τον φοβάμαι τον θάνατο.\nΣτο δεύτερο ατύχημα είχα χτυπήσει με τη μούρη και γι’ αυτό έχω στραπατσαρισμένη μύτη. Έσπασα τη μεσαία ακίδα στον πρώτο αυχενικό που είναι τετραπληγία αυτό. Φορούσα κράνος και γι’ αυτό σώθηκα. Στην πρώτη δεν φορούσα. Είχε διαλυθεί η μύτη, είχε κοπεί ο στερνοκλειδομαστοειδής και κάποιες άλλες εκδορές, αλλά ήταν σαν να πήγε να με αποκεφαλίσει το κράνος. Ευτυχώς δεν μου έχουν αφήσει κουσούρια», είπε, μεταξύ άλλων, ο Αλέξης Γεωργούλης.\nΔείτε τις δηλώσεις του Αλέξη Γεωργούλη στο παραπάνω βίντεο.\nThe 2Night Show: Η έκπληξη του Τρύφωνα Σαμαρά στον Νίκο Κοκλώνη\nΝίκος Απέργης: Το bullying που δέχτηκε για τα κιλά του\nΈλλη Τρίγγου ή Πένυ Αγοραστού; Η επική συνάντηση του Αργύρη Πανταζάρα με τις "Μύγες"\nΑΛΕΞΗΣ ΓΕΩΡΓΟΥΛΗΣ ΤΡΟΧΑΙΟ\nΑΛΕΞΗΣ ΓΕΩΡΓΟΥΛΗΣ ΤΡΟΧΑΙΟ ΜΕ ΜΗΧΑΝΗ\nΝικολέττα Ράλλη: Μας δείχνει πόσο έχει μεγαλώσει η κοιλίτσα της στον έβδομο μήνα της εγκυμοσύνης\nΔευτέρα 30 Μαρτίου 2020, 23:40\nΣτέλιος Κρητικός: Δείτε τον πρωτότυπο τρόπο που βρήκαν οι γιοι του για να τον ξυπνήσουν\nΔευτέρα 30 Μαρτίου 2020, 23:30\nΔευτέρα 30 Μαρτίου 2020, 23:20\nΙωάννα Τούνη – Στέλλα Πάσσαρη: Δείτε τες να ποζάρουν 7 χρόνια πριν σε ηλικία 19 ετών\nΔευτέρα 30 Μαρτίου 2020, 23:00\nMasterChef: Έβαλε τα κλάματα ο Ιωάννης- Τι συνέβη;\nΔευτέρα 30 Μαρτίου 2020, 22:40\nΔευτέρα 30 Μαρτίου 2020, 22:30\nΝίκη Θωμοπούλου: Έτσι είναι το σώμα της 14 ημέρες μετά τον τοκετό\nΔευτέρα 30 Μαρτίου 2020, 22:20\nΔευτέρα 30 Μαρτίου 2020, 22:00\nΔευτέρα 30 Μαρτίου 2020, 21:40\nSCOOP/ MasterChef - Spoiler: Αυτός είναι ο παίκτης που αποχωρεί στο αποψινό επεισόδιο\nTOP NEWS/ Πότε ανοίγουν τα σχολεία και τι θα γίνει με τις πανελλήνιες!


Ιράκ: Ο στρατός ανακατέλαβε γέφυρα στρατηγικής σημασίας - OnAlert.gr\nΙράκ: Ο στρατός ανακατέλαβε γέφυρα στρατηγικής σημασίας\nΟι δυνάμεις του ιρακινού στρατού κατέλαβαν τη γέφυρα αλ-Χουρίγια, καθώς διεξάγεται η επιθετική επιχείρηση για την ανακατάληψη του δυτικού τμήματος της πόλης, με την πολεμική υποστήριξη των ΗΠΑ.\nΗ γέφυρα αυτή, οδηγεί από τα νότια στο κέντρο της παλιάς πόλης, το οποίο βρίσκεται υπό τον έλεγχο του Ισλαμικού Κράτους, σύμφωνα με δήλωση στρατιωτικού εκπροσώπου στο Reuters. Σύμφωνα με το Iraqinews.com η γέφυρα πρόκειται γα στρατηγικής σημασίας σημείο. Υπάρχουν άλλες 5 γέφυρες οι οπιοίες οδηγούν στην παλιά πόλη.\nMαχητικά αεροσκάφη της διεθνoύς συμμαχίας είχαν βομβαρδίσει τις πέντε γέφυρες στην ανατολική Μοσούλη ώστε να αποτρέψουν τη διαφυγή προς τα δυτικά και να εμποδίσουν τη λήψη προμήθειων από το σημείο αυτό. Ιρακινοί στρατηγοί είπαν την περασμένη εβδομάδα ότι εγκατέστησαν μια πλωτή γέφυρα ώστε να υπάρχει ένας ενναλακτικός δρόμος για τις δυνάμεις που βρίσκονται ανατολικά της Μοσούλης.\nΜε πληροφορίες από ΑΠΕ-ΜΠΕ, iraqinews.com\nTags: ΙΡΑΚ,ΜΟΣΟΥΛΗ,ΙΡΑΚΙΝΕΣ ΔΥΝΑΜΕΙΣ,ΓΕΦΥΡΑ,ΙΣΛΑΜΙΚΟ ΚΡΑΤΟΣ,ΗΠΑ,ΔΕΛΤΙΟ


Μάσκα Μαλλιών Express Beauty Λάμψης & Αναζωογόνησης\nΠολύ ξηρή επιδερμίδα\nΒιολογική Σειρά για Βρέφη & Παιδιά\nΔοκιμές σε ζώα\nΙπποκράτειος Βοτανικός Κήπος στην Κω\nΦυσικά Αποτελεσματικά Ολιστικά\nΒΟΤΑΝΑ & ΜΕΛΙΣΣΙΑ\n97% φυσικά συστατικά\nΛάμψη – Ζωντάνια – Δύναμη – Ενυδάτωση & Προστασία – Θρέψη σε βάθος – Επανόρθωση των φθορών\nΌποια κι αν είναι η εξειδικευμένη σειρά περιποίησης που χρησιμοποιείτε, ή συγκεκριμένη ανάγκη που θέλετε να καλύψετε, ή ακόμα και για αλλαγή διάθεσης και ανανέωσης, μπορείτε να χρησιμοποιήσετε τις μοναδικές μάσκες μαλλιών Express Beauty.\nΤώρα μπορείτε να προσφέρετε στα μαλλιά σας μία έκρηξη λάμψης, αναζωογόνησης, ενυδάτωσης και τόνωσης σε χρόνο expres, καθώς προσφέρουν μια μοναδική εναλλαγή ευεργετικών συστατικών με πολλαπλά οφέλη.\nH Μάσκα Μαλλιών Εxpress Beauty Λάμψης & Αναζωογόνησης:\nΠροσφέρει εντατική φροντίδα που αποκαθιστά τη φυσική λάμψη και τη ζωντάνια των μαλλιών με 5 βιταμίνες και αναζωογονητικά αιθέρια έλαια πορτοκαλιού, λεμονιού, γκρέιπφρουτ.\nΑναδομεί και θρέφει σε βάθος τα μαλλιά χαρίζοντας εξαιρετική απαλότητα με θυμαρίσιο μέλι, βιολογικό ελαιόλαδο, αμινοξέα και αλόη.\nΠροστατεύει την τρίχα από εξωτερικές επιδράσεις (styling, πιστολάκι, ρύπανση κλπ.) χάρη στο σύμπλοκο APISHIELD HS και το αντιοξειδωτικό εκχύλισμα σιδερίτη.\nΧαρίζει έξτρα προστασία στις ξηρές άκρες με λάδι από σπόρο Plukenetia Volubilis.\nΑφήνει τα μαλλιά λαμπερά, ελαστικά και ευκολοχτένιστα.\nΚατάλληλη για όλους τους τύπους μαλλιών. Δεν βαραίνει τα μαλλιά.\nΤο νερό της σύνθεσης έχει αντικατασταθεί από ένα τονωτικό και αντιγηραντικό έγχυμα ελληνικού και βιολογικού δενδρολίβανου.\nΠρακτική συσκευασία μονοδόσης σε φακελάκι 20ml.\nΚΑΤΑΛΛΗΛO ΓΙΑ ΟΜΟΙΟΠΑΘΗΤΙΚΗ\nΑπλώστε μετά το λούσιμο για 3-5 λεπτά και ξεπλύνετε με άφθονο νερό.\nΓια ακόμη πιο ενισχυμένη δράση, απλώστε σε καλά σκουπισμένα μαλλιά, τυλίξτε τα με μια ζεστή πετσέτα, αφήστε τη μάσκα για 15 λεπτά και έπειτα ξεπλύνετε.\nΕνισχυμένη σύνθεση ιδανική για εβδομαδιαία χρήση.\nΑποφύγετε την επαφή με τα μάτια. Για εξωτερική χρήση μόνο.\nΗ συμβουλή μας!\nΓια υγιή και δυνατά μαλλιά είναι σημαντική τόσο η φροντίδα των μαλλιών όσο και του τριχωτού της κεφαλής. Μερικές φορές η χρήση ενός μόνο προϊόντος δεν αρκεί για να καλυφθούν όλες οι ανάγκες των μαλλιών. Για αυτό σας προτείνουμε 3 απλά βήματα για μια ολιστική περιποίηση λάμψης και αναζωογόνησης:\n1) Πριν το λούσιμο, το Nature’s Hair Miracle είναι το πρώτο και απαραίτητο βήμα περιποίησης για τη φροντίδα του τριχωτού. Τονώνει, δυναμώνει τη ρίζα και ενισχύει τη δράση των προϊόντων που εφαρμόζονται στη συνέχεια.\n2) Για το λούσιμο, επιλέξτε το Σαμπουάν Λάμψης & Αναζωογόνησης για λαμπερά και υγιή μαλλιά αλλά μην διστάζετε να εναλλάσσετε τα οφέλη των διαφορετικών σαμπουάν APIVITA.\n3) Μετά το λούσιμο, εκτός από το conditioner της σειράς, χρησιμοποιήστε 1-2 φορές την εβδομάδα τη Μάσκα Μαλλιών Εxpress Beauty Λάμψης & Αναζωογόνησης για πιο εντατική φροντίδα. Ακόμα, μπορείτε να φτιάξετε το δικό σας μενού περιποίησης με τις διαφορετικές μάσκες μαλλιών Express Beauty για εκρηκτική λάμψη, αναζωογόνηση, ενυδάτωση και τόνωση.\nΚατά τη διάρκεια του λουσίματος μπορείτε να κάνετε μασάζ με τα ακροδάχτυλα, για τόνωση της μικροκυκλοφορίας.\nΒουρτσίστε απαλά τα μαλλιά σας (προτιμήστε βούρτσα με φυσική τρίχα).\nΠεριορίστε το θερμό styling που καταστρέφει και αφυδατώνει την τρίχα.\nΑφήστε τα μαλλιά σας να στεγνώσουν με φυσικό τρόπο και αποφύγετε την έντονη τριβή με την πετσέτα.\nΑκολουθήστε μια ισορροπημένη διατροφή πλούσια σε φρούτα και λαχανικά.\nH Μάσκα Μαλλιών Express Beauty Λάμψης & Αναζωογόνησης έχει πλούσια φυσική σύνθεση και περιέχει 97% φυσικά συστατικά.\nΧωρίς την προσθήκη\nΑιθέρια έλαια πορτοκαλιού, λεμονιού και γκρέιπφρουτ* Parabens\n5 βιταμίνες Silicones\nΘυμαρίσιο μέλι Mineral oil\nΕλαιόλαδο* Propylene glycol\nΑPISHIELD HS Butylene glycol\nΑντιοξειδωτικό εκχύλισμα σιδερίτη* PEG\nΛάδι από σπόρο Plukenetia Volubilis Phenoxyethanol\n* Από πιστοποιημένες βιολογικές καλλιέργειες\nAqua (Water)**, Cetyl Alcohol, Glycerin, Brassicamidopropyl Dimethylamine , Behentrimonium Chloride, Hydrogenated Castor Oil Isostearate, Cetyl Esters, Cetearyl Alcohol, Capryloyl Glycerin/Sebacic Acid Copolymer, Plukenetia Volubilis Seed Oil, Olea Europaea (Olive) Fruit Oil*, Mel (Honey), Gossypium Herbaceum (Cotton) Flower Extract, Propolis Extract, Rosmarinus Officinalis (Rosemary) Leaf* Extract, Citrus Aurantium Dulcis (Orange) Peel Oil, Citrus Limon (Lemon) Peel Oil,Citrus Paradisi (Grapefruit) Peel Oil*, Aqua (Water), Diheptyl Succinate, Benzyl Alcohol, Aspartic Acid, Panthenol, Hydroxyethylcellulose, Lactic Acid, Tocopheryl Acetate, Sodium Gluconate, Dehydroacetic Acid, Niacinamide, Phytantriol, Alpha-Glucan Oligosaccharide, Aloe Barbadensis Leaf Juice Powder*, Sideritis Syriaca* Extract, Urtica Dioica (Nettle) Leaf* Extract, Biotin, Arginine, Parfum (Fragrance), Limonene, Linalool, Citronellol, Hexyl Cinnamal\n** Rosmarinus Officinalis* Leaf Aqueous Infusion = Rosemary water = Έγχυμα δενδρολίβανου\nΣύμπλοκο APISHIELD HS - ΚΑΙΝΟΤΟΜΙΑ APIVITA\nΤο αποκλειστικό, φυτικό, συνεργιστικό σύμπλοκο APISHIELD HS προστατεύει τη βιοχλωρίδα του τριχωτού της κεφαλής, ενισχύει την άμυνα των μαλλιών από τις εξωτερικές επιδράσεις (ρύπανση, styling) ενώ αναδομεί και ενδυναμώνει την τρίχα. Η αυθεντικότητά του βασίζεται στο συνδυασμό 7 σπάνιων ολιγοσακχαριτών από το μελίτωμα βαμβακιού, ενός πρεβιοτικού ολιγοσακχαρίτη και της Αργινίνης.\nΗ ΑPIVITA αντικαθιστά το νερό με βιολογικά εγχύματα όπως το οργανικό δενδρολίβανο, που προσδίδουν στα προϊόντα της κυρίως αντιοξειδωτικές ιδιότητες. Με δεδομένο ότι το νερό στα περισσότερα καλλυντικά προϊόντα αντιστοιχεί σε πάνω από το 70% της σύνθεσης τους, τα προϊόντα της APIVITA είναι από τη βάση τους πλούσια σε αντιοξειδωτικά συστατικά. Τo έγχυμα από δενδρολίβανο θεωρείται η πιο αποτελεσματική λύση κατά της γήρανσης των μαλλιών, ενώ παράλληλα, προσφέρει μοναδική αναζωογόνηση και τόνωση. Η αποτελεσματικότητα των εγχυμάτων που επιλέγονται κάθε φορά αποδεικνύεται με επιστημονικές μεθόδους.\nΠροϊόντα που μπορεί να σας αρέσουν\nNature’s Hair Miracle Λάδι Ενδυνάμωσης και Τόνωσης για τα Μαλλιά\nΣαμπουάν Λάμψης και Αναζωογόνησης\nμε Πορτοκάλι & Μέλι\nΚρέμα Λάμψης & Αναζωογόνησης για Όλους τους Τύπους Μαλλιών\nμε Ελιά & Μέλι\nΛάδι Θρέψης και Επανόρθωσης για τα Μαλλιά\nμε Αργκάν & Ελιά\n© 2019 APIVITA. All rights reserved\nΓια να σας παρέχουμε όσο το δυνατόν καλύτερες υπηρεσίες στο site μας, χρησιμοποιούμε cookies. Επιλέγοντας "Αποδέχομαι όλα τα Cookies" παρέχετε τη συγκατάθεσή σας για τη χρήση τους, σύμφωνα με την Πολιτική Cookies μας.


Γ.Σρέντερ: “Άτολμη η Μέρκελ, δεν κυβερνά κάποιος μ’ αυτόν τον τρόπο” | ΞΑΝΑΡΧΙΖΟΥΜΕ\nΓ.Σρέντερ: “Άτολμη η Μέρκελ, δεν κυβερνά κάποιος μ’ αυτόν τον τρόπο”\nPosted on February 22, 2014 by UDemand\nΟ πρώην καγκελάριος της Γερμανίας Γκέρχαρντ Σρέντερ επέκρινε την διάδοχό του Άγγελα Μέρκελ κρίνοντας ότι είναι υπερβολικά προσεκτική και δεν επιδεικνύει πολιτική ηγεσία.\nΟ Σρέντερ, καγκελάριος των Σοσιαλδημοκρατών (SPD) από το 1998 ώσπου ηττήθηκε από την Μέρκελ το 2005, είπε σε μια συνέντευξη που παραχώρησε στο περιοδικό Der Spiegel ότι η επικεφαλής των συντηρητικών δεν έχει καταφέρει να ετοιμάσει τον ή την διάδοχό της.\n«Για να κυβερνήσεις ορισμένες φορές πρέπει να έχεις το θάρρος να αναλαμβάνεις κινδύνους», είπε ο 69χρονος Σρέντερ. «Εάν κυβερνάς με βάση τη φράση “περίμενε να δεις πού θα πάει η πλειοψηφία”, αυτό δεν θα έχει αποτέλεσμα μακροπρόθεσμα. Το να ακολουθείς την άποψη των περισσοτέρων δεν είναι πολιτική ηγεσία».\nΟι δηλώσεις του απηχούν τις επικρίσεις εναντίον της Μέρκελ τόσο στη Γερμανία, όσο και σε άλλα κράτη της ευρωζώνης κατά την διάρκεια της κρίσης χρέους. Μολαταύτα, η Μέρκελ παραμένει εξαιρετικά δημοφιλής στο εσωτερικό και στο εξωτερικό. Κέρδισε τις εκλογές και μια τρίτη θητεία πέρυσι—είναι μόλις η τρίτη πολιτική προσωπικότητα στην μεταπολεμική Γερμανία που το πέτυχε.\nΗ κριτική του Σρέντερ, ο οποίος μόλις δημοσίευσε ένα βιβλίο με τον τίτλο Klare Worte (Καθαρές Κουβέντες) έρχεται σε μια ασυνήθιστη στιγμή, καθώς το κόμμα του μόλις συμμάχησε με τη Χριστιανοδημοκρατική Ένωση (CDU) της Μέρκελ. Ένα χρόνο πριν, ο Σρέντερ εξήρε την «ηγεσία» και την «αυτοσυγκράτηση» που επεδείκνυε η καγκελάριος στην Ευρώπη, επισημαίνοντας πάντως την ατολμία της στις μεταρρυθμίσεις.


ΕΛΛΑΔΑ - Ανοίγει ο δρόμος για καύση νεκρών στο Lateam.gr\nΑνοίγει ο δρόμος για καύση νεκρών\nThis is a discussion on Ανοίγει ο δρόμος για καύση νεκρών within the ΕΛΛΑΔΑ forums, part of the ΕΠΙΚΑΙΡΟΤΗΤΑ category; Σχέδιο προεδρικού διατάγματος που καθορίζει τους όρους, τις προϋποθέσεις και τους τόπους που μπορεί να γίνεται η αποτέφρωση νεκρών καθώς ...\n24-07-2008, 17:16: #1\nΣχέδιο προεδρικού διατάγματος που καθορίζει τους όρους, τις προϋποθέσεις και τους τόπους που μπορεί να γίνεται η αποτέφρωση νεκρών καθώς και τη διαχείριση των υπολειμμάτων της καύσης , κατατέθηκε στο ΣτΕ. Σύμφωνα με το σχέδιο, κέντρα αποτέφρωσης νεκρών θα μπορούν να ιδρύονται μόνο από τους ΟΤΑ Α’ βαθμού, μέσα στη διοικητική τους περιφέρεια.\nΘα επιτρέπεται η αποτέφρωση, μετά την πάροδο 60 ωρών από το θάνατο, ενώ η άδεια αποτέφρωσης, θα εκδίδεται από τον δήμαρχο ή τον πρόεδρο της κοινότητας, του τόπου όπου θα λειτουργεί το κέντρο αποτέφρωσης.\nΓια την έκδοση της άδειας αποτέφρωσης θα απαιτούνται:\n- Έγγραφη βεβαίωση ιατροδικαστή ότι η αιτία θανάτου δεν χρήζει περαιτέρω ιατροδικαστικής διερεύνησης και ότι αφαιρέθηκαν από το σώμα του νεκρού τα ακατάλληλα για αποτέφρωση ιατροτεχνικά μέρη.\n- Ρητή, χωρίς όρο ή αίρεση, δήλωση του ίδιου του προσώπου, όσο ζούσε, ότι επιθυμούσε να αποτεφρωθεί μετά θάνατον.\nΑν τέτοια δήλωση δεν υπάρχει, αρκεί δήλωση, των πλησιέστερων συγγενών του έως τετάρτου βαθμού, ότι ο νεκρός επιθυμούσε να αποτεφρωθεί.\nΣε περίπτωση διαφωνίας μεταξύ συγγενών του ίδιου βαθμού, αποφαίνεται ο Εισαγγελέας στην περιφέρεια του οποίου φυλάσσεται ο νεκρός. Αν ο νεκρός είναι ανήλικος, τότε απαιτείται δήλωση και των δύο γονέων του ή αντίστοιχη δήλωση από εκείνον που ασκούσε τη γονική μέριμνα του ανήλικου.\nΠροοπτικές για την τέφρα του θανόντος\nΗ τέφρα θα τοποθετείται υποχρεωτικά από τα κέντρα αποτέφρωσης εντός ειδικού σκεύους. Η τεφροδόχος, θα μπορεί να τοποθετείται σε ειδικό χώρο φύλαξης στο κέντρο αποτέφρωσης ή σε κοιμητήριο, όπου θα είναι δυνατό και να γίνει ενταφιασμός της.\nΕπίσης, θα μπορεί να εγκαταλείπεται στη θαλασσα σε απόσταση 1,5 ν.μ. από την ακτή υπό την προϋπόθεση ότι το σκεύος είναι διαλυτό στο νερό και δεν περιέχει ρυπογόνα στοιχεία.\nΤέλος θα είναι δυνατή η διασπορά της τέφρας σε ειδικά διαμορφωμένο χώρο ενθύμησης μέσα στο κέντρο αποτέφρωσης ή σε υπαίθριο χώρο σε κατοικημένη περιοχή ή στη θάλασσα.\nΑν δεν υπάρχει ρητή δήλωση του αποθανόντος για τη διαχείριση της τέφρας, η διαδικασία αποφασίζεται από τους συγγενείς ως τετάρτου βαθμού. Σε περίπτωση αδυναμίας πραγματοποίησης της βούλησης του θανόντος ή υπάρχει διαφωνία μεταξύ των συγγενών θα μπορεί να αποφαίνεται ο Εισαγγελέας.


Έντυπη Έκδοση H – Σελίδα 3 – vradini\nΈντυπη Έκδοση H\nΠυρ και μανία το «Άμυνας» με το ΣτΕ\nΣε κατάσταση άτυπης επιφυλακής τίθενται οι ελληνικές Ένοπλες Δυνάμεις μετά την απόφαση του Συμβουλίου της Επικρατείας να παραχωρήσει πολιτικό άσυλο στον έναν από τους οκτώ Τούρκους στρατιωτικούς που φέρεται πως πρωταγωνίστησαν στο πραξικόπημα κατά του Ταγίπ Ερντογάν τον Ιούλιο του 2016. Κάτι που ανοίγει το δρόμο και για τους άλλους επτά… Διαβάστε Περισσότερα\nΟ… Προφήτης Ηλίας πέταξε στους ουρανούς\n«Το “Μακεδονία του Ίλιντεν” δεν υπάρχει ούτε ως υπόθεση εργασίας στο τραπέζι. Ξεχάστε το».\nΑυτό τόνισε, με έμφαση, στη «ΒτΚ», κορυφαίος παράγοντας του υπουργείου Εξωτερικών αναφερόμενος στις εξελίξεις στο Σκοπιανό, και πρόσθεσε ότι «το θέμα θα λυθεί βήμα προς βήμα. Εάν οι Σκοπιανοί δεν συμφωνήσουν, τότε δεν θα υπάρξει λύση. Τόσο απλά». Διαβάστε Περισσότερα\nΤρεις μήνες, τρεις κάλπες!\nΣτο Μέγαρο Μαξίμου και στο υπουργείο Εσωτερικών έχουν μαρκάρει στα ημερολόγιά τους τρεις μήνες μέσα στο 2019, όταν τυπικά και θεσμικά θα πρέπει να γίνουν οι τρεις εκλογικές αναμετρήσεις. Είναι το τέλος Μαΐου 2019 για τις ευρωεκλογές, ο Σεπτέμβριος του 2019 για τις εθνικές εκλογές (τότε λήγει τυπικά η θητεία της κυβέρνησης), και ο Οκτώβριος του 2019 που έχει ορισθεί να γίνουν οι αυτοδιοικητικές εκλογές. Διαβάστε Περισσότερα\nΤα τρία νέα «παραμύθια»\nΠριν αλέκτορα φωνήσαι τρις, ένας άνεμος από την Κομισιόν, αυτός της σκληρής πραγματικότητας, ήρθε και γκρέμισε την αχυρένια καλύβα της «καθαρής εξόδου» που οικοδομεί με τόσο κόπο όλο αυτό το διάστημα η κυβέρνηση. Διαβάστε Περισσότερα\nΜια πρώτη αναγνωριστική συνάντηση θα έχει ο Κυριάκος Μητσοτάκης στο Βερολίνο, με το νέο Γερμανό υπουργό Οικονομικών Όλαφ Σολτς, στις 27 Ιουνίου 2018. Διαβάστε Περισσότερα\nΤο επίμονο αίτημα της Νέας Δημοκρατίας για εκλογές είναι ξανά πάνω στο τραπέζι. Με τον Αλέξη Τσίπρα στριμωγμένο, καθώς το αφήγημά του περί καθαρής εξόδου… μπάζει από παντού νερά, και τις διαπραγματεύσεις για το Σκοπιανό να βρίσκονται στην κόψη του ξυραφιού, όλα τα ενδεχόμενα είναι ανοιχτά. Διαβάστε Περισσότερα\nΟ ποινικολόγος Βασίλης Καπερνάρος υποστήριξε Διαβάστε Περισσότερα\nNewsroom, Ελλάδα, Έντυπη έκδοση, Έντυπη Έκδοση H\nΔιαλύουν τις αστικές συγκοινωνίες για να τις πουλήσουν!\nΑυτό που συμβαίνει τα δύο τελευταία χρόνια δεν προηγούμενο! Από τα 2.023 λεωφορεία δεν κυκλοφορούν ούτε τα μισά. Τραγικές ελλείψεις προσωπικού στα τρόλεϊ, Διαβάστε Περισσότερα\n«Η κρίση είναι ευκαιρία για συσπείρωση!»\nΣε μία κατάμεστη αίθουσα παρουσιάστηκε το βιβλίο του Γιάννη Βαρβιτσιώτη με τίτλο: «Όπως τα έζησα: 1981-1993». Ο Γιάννης Βαρβιτσιώτης, εκ των κορυφαίων στελεχών της Νέας Δημοκρατίας και ένας από τους κύριους πρωταγωνιστές των τελευταίων δεκαετιών στα πολιτικά πράγματα της χώρας, παρουσιάζει την περίοδο 1981-1993 «όπως την έζησε» εκ του σύνεγγυς, από την πρώτη γραμμή. Διαβάστε Περισσότερα


Ξεκλείδωσε το PC σου από το κινητό σου.\nΜία χρήσιμη εφαρμογή για να ξεκλειδώνεις τον υπολογιστή.\nΈχεις στη διάθεση σου κάποιο σύγχρονο κινητό της Samsung και υπολογιστή Windows 10; Η ζωή σου τώρα θα γίνει λίγο πιο εύκολη.\nΗ Samsung αναβάθμισε το app Flow επιτρέποντας τη χρήση του αισθητήρα ανάγνωσης δαχτυλικών αποτυπωμάτων στη συσκευή Galaxy σου για να κάνεις log-in στον Windows 10 υπολογιστή σου χρησιμοποιώντας το χαρακτηριστικό Hello.\nΓια να εκμεταλλευτείς τη συγκεκριμένη δυνατότητα που σου προσφέρει η νέα έκδοση του app Flow της Samsung, το κινητό σου θα πρέπει να τρέχει το Android 6.0 Marshmallow ή νεότερη έκδοση του λειτουργικού συστήματος της Google (όπως στις σειρές Galaxy S6, S7 και S8). Χάρη στη νέα αυτή εξέλιξη, αν έχεις το κινητό σου στο χέρι, δεν θα χρειάζεται να πληκτρολογείς το password σου κάθε φορά που κάθεσαι μπροστά από τον υπολογιστή σου.\nΤο Flow επίσης είναι αρκετά χρήσιμο αν ελέγχεις συχνά τις ειδοποιήσεις στο κινητό σου. Το app τώρα μπορεί και συγχρονίζεις τις ειδοποιήσεις στο κινητό με οποιοδήποτε σύστημα με Windows 10, και όχι μόνο με υπολογιστή επωνυμίας Samsung, όπως στη περίπτωση του Galaxy Tab Pro S που ξεκλείδωνε κιόλας με το Samsung Flow app.\nAναρτήσεις: 186 Αναγνώσεις: 110957


NewsIT Media Περικλης Κονδυλατος για Ανθη Σαλαγκουδη: «Ηθελα να κατευθυνω τον κοσμο να την βγαλει για να φαει η ομαδα»\n“Αισθάνθηκα ότι πρέπει να συνεχίσω να βοηθάω την ομάδα και ο μόνος τρόπος για να το κάνω αυτό ήταν να κατευθύνω τον κόσμο μέσα από τα social media να την βγάλει για να μπορούν τα παιδιά να φάνε”, τονίζει ο Περικλής Κονδυλάτος.\nΟ Περικλής Κονδυλάτος βρέθηκε από το Survivor στο Πρωινό και απάντησε για όλα. Ο Τριαντάφυλλος και η Ανθή Σαλαγκούδη βρέθηκαν στο επίκεντρο της κουβέντας.\n«Σε παίρνουν από το φυσικό σου περιβάλλον και σε πηγαίνουν στη ζούγκλα, χωρίς να έχεις τίποτα. Αυτό που βλέπετε είναι μονταρισμένο. Είπα λόγια και το παραδέχομαι, αλλά είναι και άλλα θετικά που δεν είδατε», είπε αρχικά ο Περικλής Κονδυλάτος και συνέχισε: «Ο Τριαντάφυλλος είναι ένας άνθρωπος πολύ χαρισματικός, τον εκτιμώ πάρα πολύ, και θεωρώ ότι το show χωρίς αυτόν δεν θα είχε αυτή τη επιτυχία που έχει. Είναι ένα παιδί που έχει γεννηθεί στη showbiz και βοήθησε πολύ με αυτό το act που κάνει».\nΓια την Ανθή Σαλαγκούδη, ο Περικλής Κονδυλάτος δεν μάσησε τα λόγια του. «Αν ευθύνεται κάποιος που η ομάδα έχει ήττα και δεν κερδίζεις το έπαθλο, θέλεις να χτυπήσεις το κεφάλι σου στον τοίχο. Είχαμε κάποιες προστριβές για πολύ καιρό με την Ανθή Σαλαγκούδη. Πολύ ήρεμα και ευγενικά προσπαθούσα να την κάνω να μην αισθάνεται ότι υπάρχει συνωμοσία εναντίον της. Ποια ιερή φιλία; Ήμουν προτεινόμενος, ήξερε ότι μπορεί να φύγω και δεν ήρθε να μιλήσουμε. Δεν με πήρε τηλέφωνο, νομίζω θα ήμουν το τελευταίο άτομο που θα ήθελε να πάρει.\nΑυτά που της έλεγα off camera τα έλεγα και μπροστά και η απάντησή της ήταν ότι εγώ κάνω φθηνό reality. Ειλικρινά, για το μόνο άτομο που δεν μπορώ να μιλήσω, γιατί δεν την κατάλαβα καθόλου μετά από κάποια πράγματα που αντιλήφθηκα, είναι η Ανθή Σαλαγκούδη.